Bora Zaštita ValjevoOkrugli sto - nacrt zakona, strategija 2018-2022, "Vision Zero" - Bora Zaštita Valjevo\nOkrugli sto – nacrt zakona, strategija 2018-2022, „Vision Zero“\nPravilnik o izmenama i dopunama Pravilnika o preventivnim merama za bezbedan i zdrav rad pri korišćenju opreme za rad sa ekranom 10. decembra 2019.\nPravilnik o izmeni i dopunama Pravilnika o preventivnim merama za bezbedan i zdrav rad pri izlaganju vibracijama 10. decembra 2019.\nPredlog novog Zakona o bezbednosti i zdravlja na radu u skupštini 7. decembra 2019.\nU sklopu projekta „Povećanje kapaciteta i jačanje uloge regionalnih organizacija civilnog društva za poboljšanje uslova rada i socijalnog dijaloga sa javnim institucijama“, u sredu 24. 07.2019. godine u Kragujevcu, održan je okrugli sto posvećen zakonskim novinama, strateškim pravcima i aktuelnim kampanjama i temama iz oblasti bezbednosti i zdravlja na radu na kome su prisustvovali i članovi BORA ZAŠTITA doo Valjevo.\nU uvodnom delu obratio se Dragoslav Tomović predsednik Udruženja za bezbednost i zdravlje na radu Srbije. Nakon toga koordinator projekta Andrijana Tomić je prezentovala Regionalnu strategiju za bezbednost i zdravlje na radu, koja je obuhvatila R. Srbiju i zemlje okruženja. U okviru strategije predstavljena je akcija “Vision Zero” (Vizija Nula). Nju čini izmenjen pristup prevenciji koji integriše tri dimenzije bezbednost, zdravlje i blagostanje na poslu.\nStrategija bezbednosti i zdravlja na radu u Republici Srbiji za period od 2018. do 2022. godine sa akcionim planom za njeno sprovođenje, prezentovao je gospodin Dragoslav Tomović. Istaknuti su osnovni ciljevi strategije:\nUnapređenje bezbednosti i zdravlja na radu- putem socijalnih aktivnosti, uvođenjem informacionih alata, podizanjem svesti poslodavaca i zaposlenih putem promovisanja bezbednosti i zdravlja na radu.\nPrevencija povreda na radu i profesionalnih bolesti- putem unapređenja zakonodavnih okvira. Zakonodavni okvir od ključnog je značaja kako bi se obezbedio visok nivo zaštite zaposlenih i kako bi se stvorili jednaki uslovi za sve privredne subjekte bez obzira na njihovu veličinu, lokaciju ili sektor poslovanja. Jedan od pravaca biće usmeren i na kontinualno usavršavanje inspekcijskih tela sa ciljem bolje prevencije.\nUnapređenje evidencije o povredama na radu- uvođenjem elektonskog registra povreda na radu i profesionalnih oboljenja.\nGlavna tema okruglog stola bio je nacrt novog Zakona o bezbednosti i zdravlja na radu. Predstavljene su izmene koje su usvojene na osnovnu javnih rasprava i predloga dostavljenih Upravi za bezbednost.\nGospodin Dragoslav Tomović je upoznao prisutne sa nekim od značajnijih promena u odnosu na poslednji javno predstvljen nacrt zakona o bezbednosti i zdravlju na radu:\nDa predstavnik zaposlenih bude izabrano ili imenovano lice od strane zaposlenih koji će da predstavlja zaposlene u oblasti bezbednosti i zdravlja na radu kod poslodavca, odnosno koje će da obaveštava i sarađuje sa licem za bezbednost i zdravlje na radu.\nUmesto termina službe medicine rada odnosno službe zaštite zdravlja na radu, prihvaćen je termin zdravstvena ustanova koja obavlja delatnost medicine rada. Uslove za rad ovih ustanova propisaće nadležno ministarstvo.\nPoslodavac je dužan da odredi lice za bzr, pri čemu ugovorom o radu ili aneksom ugovora o radu mora biti precizirano da zaposleni vrši poslove bezbednosti i zdravlja na radu.\nPoslodavac je dužan da vrši osposobljavanje zaposlenih za bezbedan i zdrav rad, i to zaposlenih na radnom mestu sa povećanim rizikom u periodu koji nije dužu od jedne godine i za ostala radna mesta (radna mesta bez povećanog rizika, rukovodioci i predstavnici za bezbednost) u periodu koji nije duži od dve godine. Sadžaj programa doneće nadležno ministarstvo.\n– Kada tehnološki proces rada zahteva dodatnu obuku zaposlenog za bezbedan i zdrav rad\n– U slučaju teške, kolektivne ili smrtne povrede, odnosno oštećenja zdravlja koje je nastalo prilikom izlaganja štetnostima vršiće se dodatna obuka zaposlenih na radnom mestu i lokaciji gde se povreda dogodila, a ostali zaposleni će biti obavešteni pismenim putem. Ovu obuka se mora održati u roku koji nije duži od 8 dana.\nPoslodavac će biti dužan da nakon izdavanja ličnih zaštitnih sredstava i opreme izvrši obuku zaposlenih o korišćenju\nUvodi se i pokazna vežba – obuka zaposlenih slična obukama iz vanrednih situacija.\nZaposleni drugog poslodavca će se ubuduće upoznavati sa rizicima rada, a ne obučavati za rad kod drugog poslodavca. Navedena opcija se mora predvideti programom osposobljavanja kod poslodavca.\nUvodi se obaveza izdavanja dozvola za rad na opasnim pozicijama.\nLekarski pregledi će kao i od sada vršiti zaposleni na radnom mestu sa povećanim rizikom u rokovima koji nisu duži od godinu dana, ali i zaposleni na ostalim radnim mestima u rokovima koji nisu duži od pet godina ili pre na lični zahtev zaposlenog. Ciljani lekarski pregled vršiće i zaposleni koji poslove obavlja u noćnom radu (od 22 do 6 h, treća smena) u trajanju od 7 ili više dana tokom meseca. Pored ovog, prema trenutnim propisima postoji ukupno 27 vrsta ciljanih lekarskih pregleda.\nPrijava povrede na radu je pomerena sa tri na pet dana od nastanka povrede.\nIzmenjeni su poslovi lica za bezbednost i zdravlje na radu, na taj način da je izbrisana reč “svakodnevno” prati i kontroliše primenu mera za bezbednost i zdravlje na radu kod poslodavca o čemu vodi evidenciju. Povodom ove izmene vođena je velika bitka, ali na kraju smo uspeli izjavio je Dragoslav Tomović.\nGlavnom izvođaču ili investitoru će moći da se zabrani rad kada preti neposredna opasnost na gradilištu na 8 dana. Inspektor će biti dužan da istakne oznaku o zabrani izvođenja radova.\nLice za bezbednost i zdravlje na radu moraće da prati promene propisa.\nLica koja nemaju odgovarajuću struku a imaju položen stručni ispit za obavljanje poslova bezbednosti i zdravlja na radu i imaju 7 godina i više radnog iskustva u poslovima bezbednosti i zdravlja na radu, moći će i dalje da obavljaju istoimeni posao, a lica koja imaju manje od 7 godina iskustva da bi nastavili da obavljaju poslove bezbednosti i zdravlja na radu moraće da se školuju na određenoj tehničko –tehnološkoj, prirodno-matematičkoj, mašinskoj struci. Prema dostupnim podacima u R. Srbiji postoji nešto više od 7500 lica sa stečenim uverenjima za obavljanje poslova bezbednosti i zdravlja na radu, od čega je nešto više od 4000 klasifikovano prema vežećim propisima, dok ostali ne ispunjavaju uslove date zakonom.\nPoslodavac koji ima do 10 zaposlenih u delatnostima koje nisu opasne moći će sam da obavlja poslove bezbednosti i zdravlja na radu, ali mora da ima položen stručni ispit za obavljanje poslova bezbednosti i zdravlja na radu.\nPravne ustanove sa Licencom za obavljanje ispitivanja uslova radne okoline i ispitivanja opreme za rad dužne su da izdaju Stručni nalaz u roku od tridest dana od dana kada je izvšen pregled odnosno ispitivanje.\nPredloženo je da Koordinator za izvođenje radova može biti fizičko lice koje ima Licencu za obavljanje poslova koordinatora na gradilištu\nPlanira se i uvođenje prijava povreda na radu elektronskim putem\nPredviđa se da će biti donet rok od jedne do dve godine da poslodavci usklade svoju dokumentaciju sa navedenim promenama.\nNajavljene su i promene i usklađivanje postojećih pravilinika, kao i donošenje novih. Jedan od pravilnika koji će se menjati je pravilnik o evidencijama iz oblasti bezbednosti i zdravlja na radu, u kome će akcenat promena biti na izmeni evidencija i definisanje načina i rokova čuvanja pojedinih evidencija.\nPoslednja tema okruglog stola bila je predstavljanje okvirnih načela za izradu nacrta Zakona o osiguranju od povreda na radu i profesionalnih oboljenja radi naknade štete. Prema strategiji za bezbednost i zdravlje na radu implementacija ovog zakona predviđena je do kraja 2022. godine. Načela novog zakona zasnivaće se na Češkom modelu Zakona o osiguranju, koji se pokazao kao uspešan u svojoj primeni.\nZa razliku od trenutnog pravnog okvira gde se osiguranje zaposlenih od povreda na radu i profesionalnih oboljenja zasniva na dobrovoljnoj bazi poslodavca, prema novom zakonu ovo osiguranje će biti obavezno. Obavezno osiguranje doneće mnoge prednosti za zaposlene, poslodavca, a u krajnjoj liniji i za državu, zaposleni će imati sigurnu nalatu odštete, poslodavac neće snositi troškove odštete ukoliko je primenio sve propisane mere za bezbedan i zdrav rad, dok će u državnoj kasi ostati iznos koji je ispalćivan za povrede i profesionalna oboljenja, a koji je po proceni iznosio više od tri miliona eura na godišnjem nivou. Prema Međunarodnom udruženju za socijalno osiguranje (ISSA) ulaganje u BZR imaju povretak između 1,29 – 2,89 puta.\nZa sada je ostalo nepoznato na koji način će biti organizovana osiguravajuća društva, kako će se vršiti postupak osiguranja, ko će i na koji način kontrolisati rad društava. Prema rečima gospodina Tomovića javnu raspravu povodom nacrta novog Zakona o osiguranju od povreda na radu i profesionalnih oboljenja radi naknade štete možemo očekivati već na jesen.\nBožidar Simeunović, dip. inž. znr.\nIvana Avramović, spec. struk. inž. znr\nVladan Mitrović, spec. struk. inž. znr


Hodžaj: Rešenje u sporazumu DPK, DSK i ABK\nSubota 04. oktobar 2014, 13:10\nMinistar spoljnih poslova Kosova Enver Hodžaj smatra da je nabolji recept za izlazak iz politicke krize sporazum između Demokratske partije Kosova (DPK) Hašima Tačija, Demokratskog savez Kosova (DSK) Isa Mustafe i Alijanse za budućnost Kosova (ABK) Ramuša Haradinaja\nKosovo na prvom mjestu po korišćenju interneta na Balkanu\nSubota 04. oktobar 2014, 10:45\nGrađani Kosova su najveći korisnici interneta na Balkanu, navodi se u globalnom istraživanju surfanja internetom i na Facebook-u.\nPočela proslava Kurban Bajrama\nSubota 04. oktobar 2014, 09:40\nU velikoj Sultan Fatih Mehmet džamji u Prištini, danas je počela proslava Kurban-bajrama.\nBlok VLAN: 9.oktobra nastavak sednice\nPetak 03. oktobar 2014, 10:38\nPostizborni koalicioni blok DSK-ABK-IK i Samopredeljenje uputio je pismo, sa 63 poslanička potpisa, predsedavajućoj kosovskog parlamenta Fljori Brovini i predsednici Kosova Atifeti Jahjagi, sa zahtevom da nastavak sednice skupštine bude održan 9. oktobra\nSelimi i Ljuštaku viđeni u kafiću Kliničkog centra u Prištini\nPetak 03. oktobar 2014, 10:30\nJahjaga sa Tačijem i Haradinajem\nČetvrtak 02. oktobar 2014, 21:04\nKosovska predsednica Atifete Jahjaga sastala se sa liderima političkih partija kako bi se pronašlo rešenje političke krize u kojoj se Kosovo našlo nakon izbora 8. juna\nBlok VLAN traži sednicu skupštine za sledeću nedelju\nČetvrtak 02. oktobar 2014, 16:53\nPredstavnici postizbornog bloka četiri albanske stranke, zatražiće da predsedavajuća skupštine Kosova Fjlora Brovina sredinom sledeće nedelje zakaže nastavak konstitutivne sednice parlamenta, na kojoj treba da bude izabran predsednik i potpredsednici skupštine\nPrivredni odnosi Beograda i Prištine u usponu\nČetvrtak 02. oktobar 2014, 15:53\nPrivredni odnosi Kosova i Srbije nikada nisu ni prestajali, a trenutno su u naglom porastu, ocenio je Dragutin Nenezić, konsultant za privredne odnose Kosova i Srbije, gostujujući u jutarnjem programu RTK2\nMilioni ”Al Haramaina” na Kosovu\nČetvrtak 02. oktobar 2014, 09:26\nList ”Zëri” je nabavio dokument koji do detalja pokazuje investiranje na milione evra u različite sektore na Kosovu, koje je u saradnji sa tada Privremenom vladom, uložila organizacija za koju je objavljeno da je imala veze sa ”Al-Kaidom”\nHasani: DPK-u predsednik skupštine, VLAN-u vlada\nSreda 01. oktobar 2014, 21:55\nPredsednik Ustavnog suda Kosova, Enver Hasani je predložio je, inoseći svoje političko mišljenje, da se DPK-u da pozicija predsednika Skupštine, pošto je tako predviđeno i Ustavom, a da kasnije Blok VLAN formira novu vladu\nOdložena sednica skupštine zakazana za sutra\nSreda 01. oktobar 2014, 21:03\nPredsedavajuća skupštine Kosova Fljora Brovina odložila je sednicu parlamenta zakazanu za sutra, potvrdjeno je RTK2 u kosovskom parlamentu\nJahjaga poziva lidere parlamentarnih partija na diskusiju\nSreda 01. oktobar 2014, 17:53\nPredsednica Kosova Atifete Jahjaga razgovarala je danas sa predstavnicima političkih partija koji već više od tri meseca ne mogu da se dogovore oko izbora predsednika skupštine\nMoguća koalicija Thaçija i Haradinaja\nSreda 01. oktobar 2014, 12:20\nNova kosovska vlada trebalo bi da bude formirana u naredne tri sedmice i činiće je uglavnom predstavnici Demokratskog saveza Kosova (LDK) i Demokratske partije Kosova (PDK), koju predvodi odlazeći premijer Hashim Thaçi, ali će u tu koaliciju ući i Alijansa za budućnost Kosova (AAK) nekadašnjeg premijera Ramusha Haradinaja i liste "Srpska", kažu za Danas inostrani izvori upoznati sa procesom formiranja institucija u Prištini\nApelacioni sud promenio sudije u slučaju Klečka\nSreda 01. oktobar 2014, 10:41\nPredsednik Apelacionog suda Salih Mekaj je isključio trojicu sudija koji su vodili dva ročišta u slučaju ”Klečka”. Mekajeva odluka je došla na zahtev odbrane optuženih\nSankcije za 46 ruskih pravnih subjekata i funkcionera\nSreda 01. oktobar 2014, 09:40\nMeđu njima ima i državnih funkcionera, kao što su ministri ruske vlade i pomoćnik ruskog predsednika. Ima i multinacionalnih korporacija kao što su ”Gazprom”, ali i vojnih kao ”Kalašnjikov Concern”. Do sada su sankcije koje je tehnička vlada najavila Ruskoj Federaciji bile samo deklarativne, pošto je tek u utorak objavljen spisak funkcionera i pravnih entiteta na koje se sankcije odnose\nKrao naftu iz službenih vozila\nUtorak 30. septembar 2014, 22:12\nRođeni brat šefa tajne kosovske službe uhapšen je kao osumnjičeni za krađu nafte u policijskoj stanici u Đakovici, javljaju elektronski mediji\nStop duplim platama u prosveti na Kosovu\nUtorak 30. septembar 2014, 21:57\nPrevoz đaka na Centralnom Kosovu i duple plate pojedinih prosvetara najveći su problemi u sistemu obrazovanja Srbije na Kosovu, poručeno je sa sastanka direktora škola, načelnika okruga i gradonačelnika lokalnih samouprava sa načelnikom školske uprave Ministarstva prosvete Srbije Predragom Stojčetovićem\nVaučeri u drugim delovima Kosova, ne na centralnom\nUtorak 30. septembar 2014, 17:37\nBroj zaposlenih u prosveti na centralnom Kosovu koji primaju duple plate je neznatan u odnosu na ostale delove Kosova, izjavio je za RTK2 Duško Maksimović, samostalni prosvetni savetnik.\nSrbi najavili podršku kandidatu PDK-a za predsjednika Skupštine Kosova\nUtorak 30. septembar 2014, 09:43\nSrpski poslanici će podržati kandidata PDK-a za predsjednika Skupštine ukoliko ova stranka obezbjedi 52 glasa poslanika u Skupštini, najavio Aleksandar Jablanović\nSavet EU:Suđenja za trgovinu organima izvan Kosova\nUtorak 30. septembar 2014, 07:26\nSavet EU odlučio je da odobri mandat Euleksu da podrži sudske postupke izmeštene sa Kosova, koji proističu iz istrage specijalnog tima EU za istragu navoda iz izveštaja tužioca Dika Martija o trgovini organima tokom 1999. godine na Kosovu i u Albaniji.\n« 1 ... 139 140 141 142 143 144 145 146 147 148 ... 149 181 »


Kancelarija za održivi razvoj (KOR) osnovana je krajem 2005. godine u saradnji sa Razvojnim programom Ujedinjenih nacija (UNDP). Kancelarija funkcioniše u okviru Generalnog sekretarijata Vlade Crne Gore, izvan sistema ministarstava i bavi se svim stubovima održivog razvoja. Kancelarija odgovara direktno Premijeru, koji je ujedno i Predsjednik Savjeta.\nGlavne uloge Kancelarije za održivi razvoj su:\n1) sekretarijat Nacionalnog savjeta za održivi razvoj;\n2) praćenje Nacionalne strategije održivog razvoja, i izrada godišnjih izvještaja o njenoj implementaciji;\n3) praćenje i izrada godišnjih izvještaja o implementaciji Milenijumskih razvojnih ciljeva u Crnoj Gori;\n4) koordinacija aktera iz različitih oblasti održivog razvoja u Crnoj Gori, i\n5) međunarodna saradnja sa organizacijama i mrežama koje se bave temama održivog razvoja kao i održavanje bilateralnih odnosa u ovim oblastima.\nKancelarija za održivi razvoj (KOR) obavlja poslove koji se odnose na pripremu i realizaciju planova i projekata u skladu sa ciljevima i načelima održivog razvoja i prioritetima utvrđenim dokumentom „Pravci razvoja Crne Gore kao ekološke države;“ saradnju sa međunarodnim organizacijama u cilju obezbjeđivanja inostrane podrške prioritetnim projektima održivog razvoja; širenju svijesti i podsticanju aktivnosti u oblasti održivog razvoja na svim nivoima.\nKOR je ujedno i Sekretarijat Nacionalnog savjeta za održivi razvoj (NSOR), i kao operativno, savjetodavno i organizaciono tijelo Savjeta učestvuje u stvaranju, pokretanju, razvijanju i ostvarivanju politika i adekvatrnih aktivnosti održivog razvoja. S obzirom da je životna sredina jedan od tri stuba razvoja definisanih Nacionalnom strategijom održivog razvoja, NSOR ima mandat da razmatra i daje savjete po svim relevantim dokumentima (strategijama, politikama i ostalim pravnim aktima) iz oblasti životne sredine kako i ostalih oblasti (npr. ekonomskog i društvnog razvoja) u domenu životne sredine.\nKOR, takođe, pomaže i u objedinjavanju rada lokalnih samouprava, civilnog sektora, državnih organa, poslovnih i naučnih krugova sa zajedničkim ciljem sprovođenja Nacionalne strategije održivog razvoja i njenog Akcionog plana. Kancelarija koordiniše izradu godišnjih izvještaja o implementaciji Nacionalne strategije održivog razvoja, kao i godišnjih izvještaja o implementaciji Milenijumskih razvojnih ciljeva u Crnoj Gori.


Bojan Unčanin novi trener RK Borac M:tel\nFoto: NN | Bojan Unčanin novi trener RK Borac M:tel\nGoran Karać 14.07.2017 20:07\nBojan Unčanin je novi trener Rukometnog kluba Borac M:tel iz Banjaluke.\nUnčanin je dijete Borca i godinama je nosio dres Banjalučana, a na sjajan način je počeo i trenersku karijeru, sa klupe je vodio Prijedor i do juče Konjuh, s kojim je izborio učešće u Čelendž kupu.\n"Svaki rastanak je težak, ali svi u Živinicama znaju i shvataju da je Borac M:tel moj klub. U Konjuhu sam proveo lijep period, ali poziv iz Banjaluke u kojoj živim nisam mogao da odbi-jem, Kako da kažem 'ne' svom Borcu", kazao je Unčanin, koji će na klupi "crveno-plavih" zamijeniti Ratka Đukovića.\nNjegov prethodnik je sa banjalučkim klubom osvojio šampionsku titulu u BiH, ali je otišao ponajviše zahvaljujući činjenici da je Borac neočekivano ostao bez mjesta u regionalnoj SEHA ligi.\nBanjalučani su zbog SEHA lige odustali od učešća u Čelendž kupu pa je zbog činjenice da će igrati samo na bh. sceni klub ostao i bez značajnog igračkog kadra. Pred Unčaninom je zadatak da oformi ekipu koja bi naredne sezone mogla da konkuriše za najviša mjesta.\n"Imamo 11-12 igrača koji su ponikli u Borcu i potrudićemo se da se taj trend nastavi i dalje. Dean Šešić se vraća iz Prijedora, a planiramo još dva-tri pojačanja narednih dana. Nemamo mnogo vremena jer nas čeka nastup na TV tur\nniru šampiona u Doboju. S radom počinjemo 25. jula", dodaje Unčanin.\nBlizu povratka je golman Bojan Ljubišić, koji je četiri sezone bio u Izraelu. Ljubišić bi uskoro trebalo da ozvaniči dolazak.\nRukovodstvo Borac M:tela se nedavno sastalo s Jasminom Davidović, ministarkom porodice, omladine i sporta RS, a od resornog ministarstva će dobiti pomoć od 20.000 KM. Predstavnici RK Borac M:tel upoznali su Davidovićevu o inicijativi da se izgradi sportska dvorana u Banjaluci koja bi bila hram rukometa, ali bi služila i za druge sportove, te o namjeri da se osnuje sportski razred srednje škole, ne samo za rukometaše, već za sve talentovane sportiste iz RS.\nBojan Unčanin RK Borac Mtel Trener


ITA: Tri boda za Juve - Kosta i Dibala kao Del Pjero! | BN\nITA: Tri boda za Juve - Kosta i Dibala kao Del Pjero!\nDva penala za Juventus i het-trik Dibale, "Dama" pobegla Napoliju! Fudbaleri Juventusa pobedili su Benevento sa 4:2 u 31. kolu italijanske Serije A. Tešku pobjedu Juventusa na stadionu "Ćiro Vigorito" uljepšali majstori iz Argentine i Brazila. Još im se priviđa Ronaldo: Dibala i sudija izvukli Juve u Beneventu! Stara dama pobedila sa 4:2, Argentinac dva puta pogodio sa bele tačke, sjajan pogodak Daglasa Koste.\nFudbal 07.04.2018 | 19:00\nJuventus je slavio zahvaljujući het-triku Paula Dibale i golu Daglasa Koste, a Argentinac je dva od tri gola dao sa bele tačke.\nDijabate je bio dvostruki strelac za najlošiji tim italijanskog šampionata. Aleks Sandro je u 16. minutu prebacio loptu sa leve na suprotnu stranu, Kvadrado je odložio za Dibalu koji je preciznim udarcem pogodio ugao gola za 1:0.\nBenevento se pokazao kao ozbiljan rival pa je Dijabate već u 24. minutu iskoristio dodavanje Giljermea i sa tri metra sproveo loptu u mrežu za 1:1.\nBeneventu je malo falilo da na pauzu ode tim rezultatom, ali onda Berat Đimsiti ruši Miralema Pjanića, a Fabricio Paskva svira penal u nadoknadi prvog dela igre.\nDibala je bio siguran i "Stara dama" je ponovo povela. Benevento se još jednom vratio u igru početkom drugog poluvremena. Dijabate je još jednom bio na pravom mestu u 51. minutu, ovog puta posle kornera i vratio je svoj tim u egal 2:2.\nSedamdeset četvrti minut, Iguain pada u kaznenom prostoru posle sumnjivog duela sa Benitom Violom i sudija je po drugi put svirao penal za Juventus.\nOpet je siguran bio Dibala. Daglas Kosta je pobedu samo potvrdio u 82. minutu fantastičnim golom levicom.\nJuventus posle ove pobede ostaje na čelu Serije A sa 81 bodom, sedam više od drugoplasiranog Napolija. Benevento je poslednji sa 13 bodova.\nBenevento se nije dugo zadržao u Seriji A, ali je barem "muški poginuo".\nU dva duela sa slavnim Juventusom, debitant u najjačem rangu italijanskog fudbala propisno je namučio favorizovanog rivala.\nPrvo je u Torinu vodio od 19. do 57. minuta, a ove subote na domaćem terenu dva puta su žuto-crveni stizali do izjednačenja, ali nisu imali snage za iznenađenje.\nU sjajnoj predstavi "fenjeraša" Šeik Diabate je postigao dva gola i bio bi heroj da na drugoj strani nije bio "inspirisani" Paolo Dibala koji je najnovijem članu Serije B "spakovao" het-trik:\nBENEVENTO - JUVENTUS 2:4 (1:2)!\nIako ih na tabeli dijeli čak 65 bodova tako nije izgledalo na terenu. Fenjeraš je držao Juve u "egalu" do 16. minuta kada je malo "magije" prosuo Paolo Dibala i podsjetio na slavnog Alesandra Del Pjera kojem su ovakve "kifle", ali samo sa suprotne strane, bile zaštitni znak.\nDanas žilavi Benevento je uzvratio osam minuta kasnije.\nVojčeh Šćešnji je fenomenalno odbranio udrac Filipa Đuričića, ali do odbijanca je prvi stigao Šeik Diabate i poravnao rezultat.\n"Bjankoneri" su u nastavku imali veliku prililiku koju je propustio Huan Kvardado, a Mario Mandžukić je uspio da ubaci loptu u mrežu, ali uz pomoć ruke pa je gol poništen. Hrvat je, prestrogo, "nagrađen" i žutim kartonom.\nJuve je ipak uspio da do kraja prvog dijela dođe do vođstva.\nBerat Đimši je u šesnaestercu oborio Miralema Pjanića, sudija Fabricio Paska prvenstveno je odmahnuo rukom, ali je nakon intervencije VAR pogledao spornu situaciju u pokzao na bijelu tačku sa koje je Paolo Dibala bio siguran za svoj 20. gol u sezoni.\nNa startu drugog dijela "hladan tuš" za ekipu Maksa Alegrija.\nDiabate se iščupao iz zahvata Mehdija Benatije i sjajnim udarcem glavom poslao loptu u dalji ugao za 2:2.\nDomaćini su neriješen rezultat čuvali preko 20 minuta, propustili prilike da dođu do potpunog preokreta i naravno platili "kaznu".\nVođstvo je Juventusu vratio Dibala iz novog jedaneasterca, a pobjedu i omaž slavnom "Pinturićiju" upotpunio Daglas Kosta u 82. minutu.\nStara dama je posrnula u Evropi protiv Reala, a klecala je i protiv Beneventa, ali su je sjajni Paulo Dibala i ne tako sjajni sudija Fabricio Paska podigli, pomogli da upiše tri boda (4:2) i sada ima sedam bodova više i utakmicu više od drugoplasiranog Napolija.\nJuventus je očigledno još tetura od nokauta protiv Reala. Ko zna, možda mu se i dalje priviđa i Kristijano Ronaldo i njegove makazice. Bilo kako bilo, Stara dama je odigrala ispod očekivanja u Beneventu i trener Masimilijano Alegri svakako neće biti zadovoljan nekim elementima u igri.\nOno čime može da bude srećan je nastup Paula Dibale koji postigao het-trik, ali dva gola su bila iz penala. Prvi je bio opravdano dosuđen u sudijskoj nadoknadi prvog poluvremena.\nAli o drugom će se sigurno dosta pričati. Gonzalo Iguain, koji je ušao sa klupe, pao je preko noge Nikolasa Viole, a sudija Fabricio Paska je čini se prestrogo pokazao na belu tačku. Opet je precizan bio Dibala i doveo Staru damu u vođstvu u trenucima kada je delovalo da goste već polako počela da hvata nervoza.\nTa situacija je delovala kao hladan tuš na do tada hrabre i raspoložene fudbalere Beneventa. I kao posledica takve igre došao je četvrti pogodak Juventusa, a strelac je bio Daglas Kosta u 82. minutu.\nOtprilike, tu je Stara dama “ubila i zaključala” utakmicu, a bilo je jasno da Benevento više nema šanse da se vrati u život, iako je zaista bio ravnopravan u većem delu duela.\nOsoba koju će odbrana Juventusa i Alegri dobro zapamtiti svakako je Šeik Dijabate koji je sa dva pogotka ozbiljno namučio aktuelnog šampiona i pokazao još jednom da itekako postoje pukotine u odbrani.\nNapadač iz Malija izašao je iz igre u 70. minutu, tako da je to bila jedna briga manje za odbranu crno-belih.\n/Diabate 24, 51 - Dibala 16, pen. 45+2, pen. 74, Kosta 82/\nRoma - Fiorentina 18.00\nSampdoria - Đenova 20.45\nTorino - Inter 12.30\nKrotone - Bolonja 15.00\nUdineze - Lacio 18.00\nMilan - Sasuolo 20.45\nTABELA: Juventus 81 (+1), Napoli 74, Roma 60, Inter 59, Lacio 57, Milan 51, Atalanta 47, Fiorentina 47, Sampdorija 47, Torino 42, Bolonja 35, Đenova 34, Udineze 33, Kaljari 29, Kjevo 29, Sasuolo 29, Spal 26, Krotone 24, Verona 22, Benevento 13 (+1).


Medijski doprinos promociji i zaštiti prava djeteta u BiH 2019\nHome / Mladi info / Medijski doprinos promociji i zaštiti prava djeteta u BiH 2019\nBy eSrebrenica.ba on 30. July 2019.@esrebrenica


Gledao gameplay na YT deluje mi totalno out\n(šuvaklija, 3. avgust 2020 14:09)\n@karlito, 1. avgust 2020 15:19\nZa poèetak, nije "igrica", veæ igra. Dalje, da li je zaista bitno kako igra izgleda? Ne. Bitniji su prièa i gamplay; kao i overall design nivoa. Sad, još ne znamo kakva æe prièa zaista biti; nažalost, prièa u Halo serijalu je, pa, podosta izgubila na kvalitetu, a utisak kvari i preterano oslanjanje na cliffhangers. To ne znaèi da nas autori neæe iznenaditi sa Halo Infinite. Rano je suditi i o gamplayu, ali ono što se moglo videti, obeæava. Dizajn nivoa - lokacija, jelte - je manje-više od samih poèetaka Halo franšize bio za pohvalu, uz par propusta poput poslednjeg nivoa/segmenta prve i treæe igre u serijalu. Overall design lokacija viðenih u demou, je za svaku pohvalu. Nije apsulutno savršen, ali, buduæi da se radi o demou, više nego dovoljno. Još nešto - grafika je sasvim pristojna. Dobar polygon budget, prepoznatljiv stil... I ne deluje kao nešto staro èitavu deceniju. To što Brutes u demou izgledaju drugaèije, pa, nije bitno. I nije nešto što par post-processing efekata ne može rešiti u finalnoj verziji igre.\nSamo da se na PC verziju igre, ne bude èekalo pola decenije. Ili više...\n(Low Key Lyesmith, 2. avgust 2020 14:50)\nbrutalan mp, 4k i 60fps+ meni dovoljno. jos ako unaprede grafiku za 10%-15% fantazija.\n(Srbin, 1. avgust 2020 17:55)\nne znam da li ste videli game play ali igrica izgleda kao da je radjena 2010...\nnavodno je jos u fazi razvoja ali ne mislim da ce grafiku moci mnogo da poboljsaju\n(karlito, 01. avgust 2020 15:19)\nSkoèi pa reci hop. Igrica još nije gotova ...\n(Amerikano, 1. avgust 2020 15:45)\nJos i neki beslpatan kompjuter da dobijem,pa mogu da igram.\n(Galo, 1. avgust 2020 15:44)\n(karlito, 1. avgust 2020 15:19)\nZvezda nemoæna protiv Barselone 274 | Sport


Što se tiče prvog pitanja vezano za prinudnog upravnika ili primer tog solitera koji ste vi rekli ili bilo koje druge stambene jedinice, ukoliko stanari ne mogu da se dogovore, nadam se da će toga da bude što manje i da ćemo u jednom trenutku doći u situaciju da će se stanari uvek dogovoriti, pa imati ili svog nekog člana koji će im voditi upravljanje zgrade ili nekog koga će angažovati kao profesionalnog upravnika. Ali, ukoliko to nije slučaj, a često nije i upravo čak i više nije pitanje da li su zgrade sa velikim brojem stanova ili sa manjim, verujte i u manjim i većim imamo problem da se stanari dogovore ko će praktično da vodi računa o upravljanju zgradom. U tom slučaju lokalna samouprava kao što ste i sami rekli grad ili opština, imenuju prinudnog upravnika kojeg naravno uzimaju sa liste koju ima Privredna komora Srbije, koja ima licencu i sama lokalna samouprava predlaže, odnosno tačno ograničava visinu naknade za razliku recimo do profesionalnih upravnika koje može da izabere sama zgrada odnosno sama stambena jedinica gde će oni imati ugovorni odnos sa stanarima i videti kolika je naknada, to će odrediti pre svega tržište. Ali, ovo prvo, pošto je u pitanju prinudna naknada odrediće sama lokalna samouprava i taj prinudni upravnik će biti do onog trenutka dok se stanari ne budu dogovorili da li imaju svog člana ili biraju profesionalnog upravnika.\nŠto se tiče aerodroma „Lađevci“ neki su pričali o tome i otvarali ih, aerodrom „Lađevci“ trenutno je u procesu dogovora, ne dogovora odnosno sklapanja ugovora između Ministarstva odbrane i Privrednog društva Aerodromi Srbije. Aerodrom „Lađevci“, ja ga nisam otvarala, ja sam na tom aerodromu bila tri puta i svaki put najavila da ćemo mi jasno sprovesti proceduru i napraviti mešoviti aerodrom odnosno koji neće biti samo vojni, nego će biti civilni i vojni.\nDakle, kada se završi ugovor koji treba da prođe naravno i Vladu Republike Srbije tog trenutka imamo operatera i tog trenutka aerodrom „Lađevci“ može da radi. Dinamički, ja se stvarno nadam da je to samo pitanje sprovođenja i završetka pregovora administracije, ne može biti dugačko i nadam se da u roku od nekoliko meseci da ćemo moći da pričamo zaista o otvaranju.\nDakle, ja aerodrom nisam otvarala svaki put sam najavila i dalje najavljujem da ćemo ga realizovati i da ćemo imati konačno taj aerodrom zaista u onom kapacitetu kojem treba da imamo. Eto toliko.\nNemate pravo kolega Vesiću.\nObjasnila vam je odlično.\nReč ima poslanik Marko Parezanović. Izvolite.\nZahvaljujem poštovani predsedavajući, poštovana ministarka sa saradnicima, dame i gospodo narodni poslanici, pred nama je nekoliko predloga novih zakona i izmena i dopuna zakona i ja ću danas govoriti o Zakonu o stanovanju, jer mislim da je to jedna veoma važna oblast za svakodnevni život naših građana.\nIskustva su pokazala da se građani nadležnim organima obraćaju sa mnogim pitanjima i problemima koji nisu na kvalitetan način obuhvaćena trenutnim zakonskim propisima. Kao najveće probleme istakao bih na prvom mestu veliku potrošnju energije jer smatram da mi u 21. veku ne možemo sebi da dozvolimo da ne vodimo računa o energetskoj efikasnosti.\nDruga važna stvar koju ću da istaknem zbog čega je bitno šta sve ovaj zakon donosi, a to su potpuno nejasno definisane odgovornosti i obaveze, mehanizmi za održavanje zgrada i to negde direktno dovodi do urušavanja stambenog fonda u vidu oronulih i zapuštenih zgrada. To ruži naše gradove i čini okruženje u kojem živimo sumornim i negledljivim. Na primeru, iz grada iz kojeg dolazim, mi smo u centru Čačka imali jednu zaista oronulu zgradu koja je bila u jako lošem stanju i na kraju smo odlučili da iz budžeta grada odvojimo sredstva da to sredimo i sada to sve izgleda mnogo lepše, ali ipak to nisu prava rešenja i ja se nadam da će ovaj zakon na sistemski način se izboriti sa ovim problemima.\nSmatram da je jako pozitivno to što je zakon predvideo situaciju kada stanari ne poštuju zakon u vidu prinudnih uprava sa ograničenim trajanjem iako mislim da mi u praksi nećemo imati previše takvih situacija, ali pre svega zbog toga što ta opcija postoji i verujem da građani to neće dozvoliti i da će se sami organizovati kako to predviđa zakon.\nTakođe, bih istakao situacije kada je u cilju zaštite života i zdravlja građana potrebno hitno reagovati i u tim situacijama lokalne samouprave preuzimaju na sebe odgovornost da izvedu određene radove čime dolazimo do situacije da nemamo prazan hod u primeni zakona.\nNa kraju bih pohvalio odredbe ovog zakona koje regulišu stambeno zbrinjavanje osoba koje trpe nasilje u porodici i partnersko nasilje čime pravimo još jedan korak posle usvajanja Zakona o sprečavanju nasilja u porodici kao usklađivanju sa Istambulskom konvencijom Saveta Evrope.\nPohvalio bih i Predlog zakona o potvrđivanju Sporazuma između Vlade Republike Srbije i Vlade Narodne Republike Kine, a koja se tiče ukidanja vize i mislim da je to samo nastavak sve boljih odnosa naše zemlje sa jednom velikom svetskom silom.\nKada smo već kod tih spoljnih odnosa moram da nešto naglasim, što imamo prilike da čujemo i danas i gotovo svaki dan, u Srbiji se ne vodi bilo kakva politika evrofanatizma. To je najobičnija glupost, besmislica i laž koju svakodnevno promoviše pre svega Boško Obradović, a sve zbog toga što ne može da podnese činjenicu da dok otvaramo nova poglavlja u evrointegracijama paralelno sa tim imamo nikad bolje odnose i sa Ruskom Federacijom i da Narodnom Republikom Kinom. Nervozan je Boško Obradović jer je pre par dana naš gost bio ministar spoljnih poslova Rusije Sergej Lavrov, da je tom prilikom najavio skoru posetu premijera Ruske Federacije Dimitrija Medvedeva, da je pre samo par meseci u poseti Srbiji bio i premijer Republike Kine posle 32 godine i sve su to činjenice koje prosto dokazuju da je sva ta priča o nekakvom evrofanatizmu u Srbiji najobičnija laž.\nPoštovana ministarka, ja ću u danu za glasanje podržati ovaj set predloženih zakona, jer verujem da će uz doslednu primenu uticati na bolji život građana Srbije. Hvala.\nPravo na repliku narodni poslanik Srđan Nogo.\nJa razumem da postoji jedna velika konfuzija u politici SNS. Zalažete se za ulazak u EU, poslednji ste evrofanatici u Evropi. Istovremeno kažete da ste najveći prijatelji Zapada i miljenici zapadnih vlada i ljudi poput Tonija Blera i porodice Klinton i svih drugih evropskih političara, a sa druge strane vi ste i protivnici EU, vi ste i najveći evroskeptici, vi tražite alternativne globalne modele, vas ta ista Međunarodna zajednica hoće da sruši sa vlasti.\nTako da zaista je jedno vrlo konfuzno stanje. Da li ima kao što se priča više struja u SNS ili ne, ja ne ulazim u to. Ali, ovde je jedan veliki problem što ne može niko da uhvati šta je politika SNS. Da li ste vi za ulazak u EU ili niste za ulazak u EU? Da li ste za ulazak u EU po svaku nacionalnu cenu, jer imamo poniženja koja nam neka trećerazredna država poput Hrvatske priređuje, a sigurno ima neku podršku u samoj EU od nekih mnogo ozbiljnijih i mi to i dalje treba da trpimo.\nPozdravljam otvaranje geopolitičkih alternativa i, čak šta više, za vašu informaciju mi smo bili ti koji su na razgovoru juna meseca ovde u Narodnoj skupštini predsedniku Vlade Aleksandru Vučiću sugerisali da treba da se napravi jedan sporazum sa Kinom. Meni je drago da je on prihvatio naše sugestije. Nadam se da je ovo tek prvi korak u tom jednom velikom paketu, to ukidanje viza. Nadam se da će se realizovati direktna avio linija. Nadam se da će se realizovati nešto što je uradio gospodin Viktor Orban, a to je ekonomsko državljanstvo koje bi moglo da nam omogući da isplatimo MMF i povratimo jednu suverenost, jer je to takođe evropska praksa, pa se možemo na to pozvati, tako da pozdravljam to i pozivam Aleksandra Vučića da do kraja to sprovede u delo.\nOvo će morati da bude kratko, gospodine predsedavajući, s obzirom da nemam želju da izlazim u susret nečijim potrebama za pažnjom. Sve što smo čuli je tužna posledica očigledno prevelikog druženja između tih internet pokreta i ostalih političkih faktora koji postoje samo na socijalnim mrežama. Apsolutno ništa vredno komentara. Hvala.\nReč ima narodni poslanik Ivan Kostić. Nije tu.\nPoštovani predsedavajući, dame i gospodo narodni poslanici, poštovana gospođo Mihajlović, poštovani gosti, danas ću govoriti o Ppredlogu zakona o stanovanju i održavanju zgrada koji predstavlja jedan od najvažnijih sistemski zakona u jednom društvu, jer reguliše jednu od najdubljih potreba čoveka, a to je obezbeđivanje krova nad glavom. Takođe, usvajanje ovog zakona biće važan korak ka usvajanju strategije stambenog razvoja tokom sledeće godine.\nPošto su druge koleginice i kolege govorile o gotovo svim aspektima ovog predloga zakona, ja ću se ograničiti na jednu ciljnu grupu, jednu grupu građana Srbije koji predstavljaju najveće žrtve ratova na prostoru bivše Jugoslavije, a to je gotovo pola miliona proteranih Srba koji žive u Republici Srbiji.\nKao što je poznato, u Srbiji je sredstvima međunarodnih organizacija, većim delom, i Vlade Srbije u prethodnom periodu sagrađeno oko 3.500 stambenih jedinica za izbegla i prognana lica. Oko 3.000 hiljade porodica je dobilo pravo otkupa na osnovu Zakona o izbeglicama iz 2010. godine. Međutim, to pravo nije dobilo 530 porodica, korisnika tzv. SIR programa, čiji su stanovi izgrađeni sredstvima italijanske vlade. Tih 530 stanova se nalazi u sedam lokalnih samouprava, a to su gradovi Niš, Kragujevac, Kraljevo, Čačak, Pančevo, Valjevo i opština Stara Pazova.\nVeć dugi niz godina pokušavamo da ispravimo veliku nepravdu i da tih 530 porodica, od kojih su 80% izbegličke porodice, a 20% porodice domaćeg stanovništva iz ranjivih kategorija, konačno mogu da kažu da su se integrisali u srpsko društvo. Jedan od ključnih preduslova integracije jeste da čovek postane vlasnik nad tom stambenom jedinicom u kojoj živi.\nPoznato je da je 2004. godine potpisan Memorandum o razumevanju između Vlade Italije i Vlade Srbije po kome je jasno rečeno da će korisnici tih stanova steći pravo otkupa kada se u njih usele. Međutim, tokom useljenja tih porodica u te stanove, tokom 2008. godine, na volšeban način je promenjena ta odredba Memoranduma o razumevanju i tim ljudima je rečeno da nemaju pravo otkupa, nego samo da budu u statusu zakupca, što je izazvalo i izaziva već punih osam godina ogorčenje tih porodica.\nSada imamo jednu paradoksalnu situaciju da, recimo, u gradu Nišu imamo tzv. zgradu nemačke vlade, znači stanove koji su izgrađeni sredstvima nemačke države, i tu živi čovek iz jednog sela sa Korduna, Banije, Like, sever Dalmacije, zapadne Slavonije, ili Bosanske Krajine, ili Federacije Bih, on ima pravo otkupa tog stana, a pored te nemačke zgrade imamo zgradu, uslovno rečeno, italijanske vlade, gde živi drugi čovek iz tog istog sela i on nema pravo otkupa tog stana. To je isto kada imate dvoje dece, pa jednom detetu kupite patike, a drugom detetu ne kupite patike, ili kupite jednom i drugom detetu patike, ili nemojte ni jednom detetu da kupite patike, ili komad odeće, ili bilo šta drugo.\nU prethodnom smo periodu imali nekoliko sastanaka u Ministarstvu građevinarstva, saobraćaja i infrastrukture. Prvi sastanak je održan 15. aprila 2015. godine na kom su bili gospođa Mihajlović i gospodin Vulin, bila je gospođa Damnjanović, državni sekretar u Ministarstvu građevinarstva, i bio je gospodin Stanković, državni sekretar u Ministarstvu za rad, zapošljavanje, boračka i socijalna pitanja. Tu smo dogovarali da je zaista došlo vreme da se ta nepravda ispravi i ja sam pozdravio rečenicu da su gospođa Mihajlović i gospodin Vulin rekli da smatraju da to pitanje treba konačno rešiti i omogućiti tim ljudima pravo otkupa tih 530 stanova.\nDogovoreno je da se održi drugi sastanak na kome će biti pozvani predstavnici svih sedam lokalnih samouprava i taj sastanak je zaista održan 14 dana kasnije, 29. aprila 2015. godine, gde je bilo nekoliko gradonačelnika ili zamenika gradonačelnika ili načelnika gradskih opštinskih uprava. Tu je bio prisutan gospodin Vulin, a u ime Ministarstva građevinarstva je bila prisutna gospođa Damnjanović. Tu je, takođe, konstatovano da je potrebno da se formira jedna radna grupa koja će pripremiti rešenje ovog problema u narednom periodu.\nOdržan je treći sastanak septembra 2015. godine, šest meseci kasnije. Na tom sastanku je bila gospođa Damnjanović, znači, po treći put, gde smo takođe razgovarali kako tehnički da to pitanje rešimo.\nTada je nastala pauza od godinu i razgori su nastavljeni oktobra ove godine kada je održan četvrti sastanak, gde je bila prisutna gospođa Brnanović i gospođa ili gospođica Atanacković, gde smo takođe na tu temu razgovarali i konstatovali da to pitanje jedino možemo da rešimo donošenjem jednog zaključka. Taj zaključak će pripremiti Ministarstvo građevinarstva, saobraćaja i infrastrukture. Treba da prođe Sekretarijat za zakonodavstvo, da dođe na Vladu, da ga usvoji Vlada i da suština toga zaključka bude, da se jasno kaže da se na 530 korisnika SIR programa primeni Zakon o izbeglicama, da se pored ovih 3.000 porodica, na koje se primenjuje Zakon o izbeglicama, primeni i na ovih 530 porodica. Očekujem u narednom periodu da ćemo u vrlo razumnom vremenu to pitanje rešiti, da će biti donet zaključak i da će to pitanje biti ispravljeno.\nSamo bih želeo još nekoliko stvari da kažem. Od ovih 3.000 porodica, takođe, imamo problem da jedan deo tih porodica ne može da otkupi te stanove, iako Zakon o izbeglicama to dozvoljava. Imamo primer 18 stanara u Pančevu, gde Memorandum o razumevanju sa gradom Pančevo i nemačkom organizacijom ASB to dozvoljava. Međutim, upućen je dopis Ministarstvu građevinarstva, saobraćaja i infrastrukture. Odgovor je bio neodređen. Ljudi su ogorčeni, jer iako im memorandum jasno dozvoljavam otkup tih stanova, oni nažalost to ne mogu da učine.\nTakođe, imamo nekoliko slučajeva u opštinama Alibunar, odnosno Vršac, sela Gudurica, Vlajkovac, gde se izbegličkim porodicama onemogućava pravo da otkupe svoje stambene jedinice, iako im to Zakon o izbeglicama to dozvoljava.\nJa želim da pohvalim posebno, kao primer dobre prakse, opštinu Novi Kneževac, predsednika opštine gospodina Overića, i moga kolegu narodnog poslanika, gospodina Radovana Jančića, koji su pomogli da 100 izbegličkih porodica na području opštine Novi Kneževac, u selima Srpski Krstur pod lokalnim i Banatsko Aranđelovo, dobiju pravo otkupa po razumnim cenama, po realnim cenama koje važe u tim mestima. Prethodna DOS-ovska vlast je nažalost dala cene koje su bile sedam-osam puta veće nego što su realno cene u tim selima i koje važe i za domaće građane.\nRealna cena jeste oko 1.000 evra, tako da i građani iz tih sela svoje puno veće kuće ne mogu prodati za veći iznos od 1.000, 1.500 evra, a prethodna vlast je, ponavljam dala, odredila cenu da ta kuća vredi 7.000 do 8.000 evra i da se po toj ceni mora otkupiti.\nNa kraju, takođe, želim da pomenem jedan veliki problem koji se tiče 57 porodica od kojih je 51 izbeglička i šest porodica iz reda domaćeg stanovništva, a tiče se stanova kojima upravlja državna firma DIPOS. Naime, nekoliko desetina porodica je dobilo pravo otkupa tih stanova, to su državni stanovi, međutim, 57 porodica to pravo nema, ponavljam 51 izbeglička porodica. To su stanovi koji se nalaze u ulici Pere Todorovića 41 stan, u ulici Kraljevačka 12 stanova, ulica Braće Grim dva stana, Stevana Musića jedan stan i Prve Pruge jedan stan. Ti su stanovi trošni, ti su stanovi u lošem stanju i mislim da bi bilo dobro da Ministarstvo građevinarstva, saobraćaja i infrastrukture pomogne da se taj problem reši i da tih 57 porodica dobije pravo otkupa tih stanova pod povoljnim uslovima.\nJa na kraju zbog nedostatka vremena ću završiti svoje izlaganje, apelujem na gospođu Mihajlović i na Ministarstvo da pomognu da svi ovi problemi koje sam u kratkim crtama izneo budu rešeni u razumno vremenskom roku. Na kraju, želim da kažem da ću u danu za glasanje glasati i za ovaj zakon i za druge zakone iz ovoga seta. Zahvaljujem.


Đukanović u Parizu: Vjerujem da imamo zajednički CILJ - izgradnju održive budućnosti za SVE\nČetvrtak, 11.11.2021 | 14:05\nPredsjednik Crne Gore Milo Đukanović otputovao je u Pariz gdje će učestvovati na 4. Pariskom mirovnom forumu, na poziv predsjednika Foruma Paskala Lamija.\n"Vjerujem da imamo zajednički cilj - izgradnju održive budućnosti za sve. Na liderima je da takve ambiciozne politike podstaknemo i podržimo, čemu Pariski mirovni forum daje snažan doprinos", istakao je Đukanović.\nVjerujem da imamo zajednički cilj - izgradnju održive budućnosti za sve. Na liderima je da takve ambiciozne politike podstaknemo i podržimo, čemu Pariski mirovni forum daje snažan doprinos. https://t.co/6Q9f8wTMzD\n— Milo Đukanović (@predsjednik_cg) November 11, 2021


TAJKUN: Najveći preokret do sada u novoj epizodi! (VIDEO) | Mondo Portal\nTajkun 7. epizoda\n22. septembar, 13:36\nTAJKUN: Najveći preokret do sada u novoj epizodi! (VIDEO) 6 Podeli Podeli na facebook Podeli na twitter Podeli na viber Pošalji na mail\n23.04.2020. / 16:17 16:26\nIzvor mondo.rs 23.04.2020. / 16:17 16:26\nOvog vikenda očekuje nas nova epizoda hit serije Tajkun, prepuna novih zapleta i uzbudljivih obrta!\nNova epizoda će biti prava poslastica za ljubitelje dobrog trilera. Epizoda koju smo gledali prethodnog vikenda završila se žustrom svađom između tužiteljke Jovane (Hana Selimović) i Stefane (Minja Peković) koja je u ovoj svađi i nastradala.\nJovanin cilj je da zataška tragove, ali koga će pozvati u pomoć? Da li će sklopiti neko novo partnerstvo?\n"NAJVRELIJI" rijaliti na svetu! Da li bi srpske STARLETE izdržale? (VIDEO)\nPogledajte trejler sedme epizode, a u nastavku pročitajte šta ćemo sve gledati!\nVladan (maestralni Dragan Bjelogrlić) je i dalje u potrazi za osobom koja stoji iza ubistava njegovih najbližih saradnika. U istrazi se oslanja na sopstveni instinkt ali i traži pomoć najbliže saradnice i dugogodišnje prijateljice Vere (Anite Mančić). Ona ga usmerava prema Mirčevu i otkriva Vladanu gde može da ga nađe. Međutim, da li će to biti kraj zagonetke koja odnosi živote?\nInspektor Nikola (Branislav Trifunović) i dalje istrajava u želji da privede pravdi glavnog krivca za krvave pirove koji se dešavaju.\nJedno je sigurno, "TAJKUN" nas je ostavio sa mnogo pitanja, a ova epizoda će na neke od njih i dati odgovor. Da li će on biti onakav kakvom se nadamo?\nProverite premijerno u nedelju u 21h na SUPERSTAR TV na kome možete istog dana pogledati i tri prethodne epizode, kao i na RTS-u ponedeljak u 20h.\nDo tada, pratite seriju na društvenim mrežama Instagram, Facebook i YouTube.\ntajkun dragan bjelogrlić serije superstar tv\n24.04.2020. / 00:14\nznao samo da ce Balsu da zovne,sad ce morati da naprave dil ili ce ova otici u cuzu... E sad,sta ce dalje raditi oni Vladanu,videcemo. Ne verujem Balsi i njegovoj odanosti nakon dobijanja 105 Sigme.\n23.04.2020. / 18:26\nGledanje serijame jako kvari dikcija, posebno glavne glumice devojke tajkuna. Pola rečenica i devojka i ja samo naslutimo sta je rekla, a nije jedina.\n23.04.2020. / 21:17\n@Viša matematika slazem se. Iritantno govori..Ni sa usana joj se ne moze procitati sta izgovara. Muzika u pozadini je takodje losa kao i onaj zuti video “filter” tokom cele serije. Prica serije i glumci su ok


Tregures: Srpski izbori možda uvod u novo demokratsko nazadovanje\nBeta 6. aprila 2017. 21:35\nPobeda Aleksandra Vučića na predsedničkim izborima u prvom krugu, koja može da izgleda kao demonstracija demokratije i koju su kao takvu pozdravili evropski zvaničnici, mogla bi zapravo da bude uvod u novo demokratsko nazadovanje Srbije, piše francuski analitičar Loik Tregures (Loic Tregoures).\nTo bi sledilo trend koji je zajednički za ceo region Balkana, dodaje Tregures u članku naslovljenom „Predsednički izbori u Srbiji: demokratija kao varka“, objavljenom na vebsajtu francuskog instituta za medjunarodne odnose (Institut de Relations Internationales et Strategiques).\nKako navodi Tregures, koji je stručnjak za Balkan, glavno pitanje na izborima nije bio toliko njihov rezultat, sem možda da li će Vučić odneti pobedu u prvom ili drugom krugu, već da se do apsurda dovede evropska strategija na Balkanu.\n„Ta strategija je upravo odsustvo strategije, maskirane praznim sloganima kao što su ‘Better together’ i samitima bez sadržaja, kao što jer bio onaj u Sarajevu prošlog meseca. Evropska vizija regiona može tako da se rezimira jednom rečju – stabilnost“, piše on.\nTa potraga za „stabilitokratijom“, izrazom navedenim u poslednjem izveštaju analitičke grupe „Balkans in Europe Policy Advisory Group“, traje godinama na uštrb demokratizacije regiona, navodi on.\nAutor podseća da većina zemalja u regionu ili jesu ili će biti kandidati za članstvo u EU i prema tome imaju neke obaveze koje treba da poštuju. Ipak, već gotovo deceniju autoritarne tendencije se ponovo razvijaju svugde, uključući i Hrvatsku, navodi se u tekstu.\n„Tako da sada treba priznati da te (autoritarne) tendencije ne napreduju uprkos procesu evropske integracije, nego zahvaljujući njemu“, piše autor.\nLokalni politički lideri, svesni da proširenje EU u svakom slučaju nije na domak ruke, dobro su shvatili da ako sebe predstave kao proevropljane da je to najbolja garancija da će dobiti podršku Brisela a da se način njihove vladavine ne stavlja pod lupu. EU izgleda da ih ostavlja na miru ako su neki uslovi ispunjeni, kao da se zadrže izbeglice van EU u slučaju Makedonije ili da se nastavi dijalog sa Kosovom u slučaju Srbije.\nKako navodi francuski analitičar, glavni Vučićev protivnik, bivši ombudsman Saša Janković sebe predstavlja kao poslednju branu ispred autoritarne politike vlasti. Janković je zamerio Evropskoj uniji što podržava autoritarne tendencije time što odobrava Vučićevu unutrašnju politiku, dok god on garantuje regionalnu stabilnost i prihvata da nastavi dijalog sa Kosovom.\nKako piše autor, ovaj stav EU bi mogao da se opravda realizmom kada se traga za stabilnošću iznad svega u ovim uzburkanim vremenima, ali bi taj argument mogao da važi za neke treće zemlje a ne i za kandidate za članstvo u EU. Zemlje koje su kandidati treba da poštuju demokratske obaveze a ne da slede političku praksu Moskve, Ankare ili Budimpešte, piše autor.\n„Zapravo ta kapitulacija evropskih vrednosti nije donela željene rezultate čak ni po pitanju stabilnosti“, navodi on i pita se ko može da navede i jednu zemlju balkanskog regiona koja je stabilna.\n„Da li je Kosovo stabilno ili Crna Gora, ili Bosna ili Makedonija. Ako želimo da parafraziramo Čerčila, možemo reći da su Evropljan izabrali stabilnost ispred demokratije na Balkanu ali na kraju nisu dobili ni jedno ni drugo“, navodi se u članku.\nTregures podseća da su studenti počeli da protestuju u Beogradu i drugim gradovima u Srbiji protiv pretnje autoritarnog stava Aleksandra Vučića. Ti studenti, navodi on, suviše su mladi da se sećaju studentskog pokreta 1996-1997 kojim je postignut pad Slobodana Miloševića 2000. godine.\n„Tužno je i ironično da jedna generacija kasnije protestuje iz istog razloga“, navodi on.\nKao da je revoluciju od 5.oktobra 2000 godine, kojom je oboren sa vlasti Milošević, pobedio jak kontrarevolucionarni talas, danas oličen u bivšem radikalnom ministru za vreme Miloševiča, Vučiću, i bivšem Miloševićevom portparolu Ivici Dačiću.\n„Paradoks je tu, kroz izbore koji su formalno demokratski Srbija će nastaviti svoj put. Iako se udaljuje od elementarne demokratske i liberalne prakse, ona nastavlja da dobija čestitke od evropskih vlasti“, navodi autor.\nSlepa tačka u evropskom stavu leži u tome da na hiljade obrazovanih i liberalnih mladih ljudi napušta Balkan svake godine i tako dozvoljavaju nepotističkoj politici i autoritarnoj praksi da se ukorene zbog nedostatka alternative. Kako region može da usvoji liberalnu praksu u skladu sa evropskim vrednostima ako svi oni koji to zastupaju odu. A oni koji su ostali osećaju se izdanima, navodi on.\nAnalitičar smatra da zanemaruju socijalna kretanja i dozvoljava se drugim akterima kao što su Rusija i Turska da ponovo zauzmu položaje i da služe kao modeli vladavine.\n„Ne vidi se da sa Balkana odlaze njegove žive snage i da ništa pozitivno ne može da nastane iz takve jedne situacije“, zaključuje Tregures.


Datum objave: 07.11.2019 10:19 | Autor: Ministarstvo nauke\nMinistarka nauke Crne Gore, dr Sanja Damjanović sastala se juče, 06. novembra 2019. godine sa kandidatom za počasnog konzula Crne Gore u Solunu, gospodinom dr Vasili Apostolopulosom (Vassili Apostolopoulos), u okviru njegove zvanične posjete Crnoj Gori.\nImajući u vidu da je gospodin Apostolopulos predsjednik Udruženja preduzetnika Grčke i direktor Athens Medical Group, posjeta Ministarstvu nauke je iskorištena kako bi se, u sferi nauke, istraživanja i inovacija razgovaralo o strateškim prioritetima, te mogućnostima za zajedničke projektne aktivnosti između dvije zemlje.\nMinistarka Damjanović je, u tom smislu, upoznala sagovornika sa ključnim aktivnostima Ministarstva nauke koje se u prvom redu odnose na usvajanje i predstojeću realizaciju prioriteta iz Strategije pametne specijalizacije, projekat uspostavljanja prvog Naučno-tehnološkog parka u Podgorici, te aktivnostima koje se odnose na realizaciju Regionalnog projekta osnivanja Međunarodnog instituta za održive tehnologije Jugoistočne Evrope (SEEIIST) u kome Republika Grčka ima status posmatrača. U tom smislu ukazano je na prednosti ali i izazove sa kojima se Crna Gora susrijeće, a koji su slični i u samoj Grčkoj. Da bi se uspostavio efikasan inovativni eko sistem, potrebno je angažovanje gotovo svih aktera na nacionalnom nivou ali i jaka međunarodna saradnja. Ovo se posebno treba imati u vidu kada se radi o predstojećoj realizaciji prioriteta iz Strategije pametne specijalizacije (S3) te je u tom smislu ministarka Damjanović svojim gostima predstavila prioritete pomenute Strategije te planirane načine za njihovu implementaciju. Ovim bi, kako je kazala, Crna Gora trebala da obezbijedi sebi konkurentsku prednost na međunarodnom tržištu. Posebno važna bi bila područja saradnje u okviru obnovljivih izvora energije, poljoprivrede ali i unapređenja zdravstvenog turizma. Kao potencijalno područje saradnje istakla je Naučno-tehnološki park u Podgorici, u smislu razmjene iskustava sa grčkom stranom ali i u smislu angažovanja grčkih kompanija u novom NTP-u. Mjesta za saradnju, kako je kazala, ima i u oblasti unapređenja zdravlja ljudi, kroz projekat osnivanja Međunarodnog instituta za održive tehnologije Jugoistočne Evrope, ukazujući na benefite koje će zemlje, uključene u projekat, imati od njegove realizacije.\nMinistarka Damjanović se osvrnula i na program za podsticanje inovativnih starapova koji je Vlada Crne Gore usvojila krajem prošle godine, ukazujući da i realizacija ovog Programa predstavlja jedan od vidova podsticanja privrednih aktivnosti u Crnoj Gori.\nPored gdina Apostolopulosa, sastanku su prisustvovali i gđa Ana Vukadinović, ambasadorka Crne Gore u Republici Grčkoj, gdin Pavlos Eftimiu (Pavlos Efthymiou), izvršni direktor Athens Medical Group i mr Smilja Kažić Vujačić, načelnica Direkcije za međunarodnu saradnju i evropske integracije u Ministarstvu nauke.


RTCG - Radio Televizija Crne Gore - Nacionalni javni servis :: Kulturna galaksija :: MPNK pokazalo volju da pomogne projektima od značaja\n03. 08. 2021. 13:48 >> 13:49 0\n“Ministarstvo prosvjete, nauke, kulture i sporta kao sufinansijer manifestacija i festivala od posebnog značaja za kulturu koje zastupa, ministarka Vesna Bratić i „JUK Herceg Fest“ izvršni producent „Filmskog festivala Herceg Novi“, koju zastupa direktorica Gordana Krcunović, 30. jula zaključili su ugovor o organizovanju i sufinansiranju „34. Filmskog festivala“ u Herceg Novom u iznosu od 64.311,00 eura, što je 60% od ukupnog budžeta usvojenog na osmoj sjednici Savjeta „34. filmskog festivala Herceg Novi – Montenegro-Film Festival“, koji iznosi 107.185,00 i uplatilo ugovorena sredstva”, navodi se u saopštenju.\nPodsjećaju da u sporazumu o organizaciji „Filmskog festivala Herceg Novi“, potpisanog između Opštine Herceg Novi i tadašnjeg Ministarstva kulture iz 2017. godine stoji da će se festival finansirati iz sredstava potpisnika sporazuma i iz drugih izvora, a da su potpisnici saglasni da se sredstva za finansiranje festivala obezbijede iz Ministarstva kulture 60% i opštine Herceg Novi 40%\n“Dakle, bez obzira na činjenicu što se sufinansiranje projekta vrši na osnovu javnog konkursa koji objavljuje Ministarstvo, sredstvima iz budžeta Crne Gore, najviše do 50% iznosa ukupnih sredstava potrebnih za njegovu realizaciju, MPNKS cijeni „Filmski festival“ kao manifestaciju od izuzetnog značaja za Crnu Goru, te je istu finansijski podržalo u iznosu većem od 50% ukupnih sredstava potrebnih za njegovu realizaciju”, kazali su iz Ministarstva.\n17:18 "Ceremonija čaja" i "Wunder Tandem" na zatvaranju FIAT-a\n16:46 Novo priznanje za film "Mir naše Gospe"\n11:07 Koncerti Koste, Vreća, Crnogorskog simfonijskog orkestra...\n10:33 Sjutra veče promocija zbornika "Mozaik 3"


Nada Piliškić - Jovana Miljanović\nJovana je riznica ideja, devojka koja radi na sebi u svakom smislu i neko od koga možete naučiti mnogo toga vezano ne samo za biznis kao takav, već za postavljanje i razvoj vašeg celokupnog načina razmišljanja i života. Njeni saveti su mi pomogli kada je u pitanju moj blog i monetizacija istog kroz digitalne proizvode. Naučila me je da definišem i osmislim jasan biznis cilj mog online nastupa i poradim na izgradnji jakog ličnog brenda, što mi je omogućilo da svoje proizvode i usluge plasiram paralelno u Švajcarskoj i Ex Yu regionu. Zahvaljajući Jovani, blog je za mene danas glavni izvor prihoda, što i jeste bila moja želja prilikom kreiranja.


Veličanstveno stvaranje ŽIVOTA na Planeti Zemlji – KOALICIJA ZA ŽIVOT NVO\nMOZAK ČOVEKA I MOZAK DELFINA.\nNastanak i razvoj živih bića je nešto najveličanstvenije čemu možemo da prisustvujemo i da se osećamo počašćenim što smo deo te tajanstvene priče i lepote.\nLjudsko biće, koje se smatra najsvesnijim, nastaje, na isti način kao i svi ostali sisari na planeti. Ali……………………….\nČovek je jedino biće, koje svesno, bez ikakvog razloga, bez da mu je ugrožen opstanak, uništava sva ostala bića, koristi ih i muči, bez ikakve griže savesti.\nBez divljenja i poštovanja života, bez strahopoštovanja, bez ijedne osobine, koju pripisuje svojoj nazovi ljudskosti.\nPali andjeo koji se sa razlogom koprca u blatu, ubija nemilice.\nPo čemu su onda ljudska bića bolja od ostalih?????????\nDuboko verujemo, DA, kada bi deca odrastala uz saznanja da se razvijaju kao i ostali sisari, kada bi imala prilike da se dive Životu, DA BI BILO manje zločina, i nad životinjama i nad ljudima i DA BI SVI postali konacno svesni da su važan deo jedne velike, predivne Planete, u kojoj treba da žive ZAJEDNO, KAO JEDNO.\nPogledajte fotografije Životinja u toku razvoja objavljene na kanalu National Geographic, koje zaustavljaju dah.\nNeopisiva lepota, koju je Peter Chinn, producent pretočio u seriju In The Womb: Extreme Animals.\nJedan od umetnika, koji je stvarao fotografije je i Rajan Dzonson, Ryan Johnson, veliki zaštitnik okeana i života u njemu.\nLINK RYAN JOHNSON Svet Života u okeanima\nPogledajmo, proširimo, vrlo je moguće da živimo u momentu kada je poslednja prilika DA SVET BUDE BOLJI I PLEMENITIJI !!!!!! Vreme ističe.\nKategorije:Aktuelno, Vesti, Zanimljivosti\nTagged as: animals birth, life, rodjenje, život


Bajramović: Ne interesuje nas politika, već samo dobra rješenja za radnike i državu - Klix.ba\nBajramović: Ne interesuje nas politika, već samo dobra rješenja za radnike i državu\n9.2.2014. u 09:36\nIsmet Bajramović (Foto: Arhiv/Klix.ba)\nSavez samostalnih sindikata BiH (SSSBiH) neće se ni na bilo koji način transformirati u politički organizacijski nivo. Svi pa i takvi pokušaji manipulacije Sindikatom bit će odlučno odbačeni, rekao je u razgovoru za Agenciju Fena predsjednik ovog saveza Ismet Bajramović.\n"Svjesni smo da mnogi priželjkuju da sindikati izgube nezavisnost da bi ostvarili lakši politički uticaj preko njih. Isto tako, svjesni smo namjera da se sindikati na prikriveni način transformiraju u političku stranku. Mi ćemo poslati pismo našim aktivistima gdje ćemo zahtijevati distancu od politike, ali da i dalje aktivno učestvuju u rješavanju nagomilanih problema i tu ćemo podržavati svakoga ko ponudi dobra rješenja, bez obzira na to odakle dolazi i da li je to pojedinac, grupa, politička stranka. Jednostavno samo ćemo gledati dobra rješenja i koji to ponude imat će našu podršku", kaže Bajramović.\nIstiče da će u Sindikatu biti odlučni pozitvni partneri pojedinačno svakoj od političkih stranaka na projektima koji se zasnivaju na pravednosti, borbi protiv korpucije, poboljšanju položaja radnika, kao i u razvojno-investicionim projektima, što je do sada vrlo jasno i vrlo odlučno pokazano na nizu primjera.\n"Svaki sindikalni predstavnik koji popusti pred uticajem dnevne politike ili političke manipulacije sam će snositi punu odgovornost pred našom organizacijom. Javnost i sve političke stranke podsjećamo da su sindikati najčešće korišteni kao zamjenska meta za odgovornost političkih subjekata, što javnost vrlo dobro razumije, jer se dobro zna ko donosi odluke, ko ih provodi, a ko je jedina zaštita od štetnih političkih odluka. Svako ko želi diskreditirati sindikate jeftinim populističkim napadima mora imati na umu da je javnost svjesna da su sindikati posljednja zaštita od brutalnog potkradanja i izrabljivanja radnika u ovakvom tranzicijskom društvu", rekao je predsjednik Saveza samostalnih sindikata BiH.\nU tom kontekstu, Bajramović ističe da je u prethodnom periodu Sindikat BiH posebno insistirao na donošenju zakona iz radnopravnih odnosa, dodavši da je za Sindikat samo prihvatljiv Zakon o radu s određenim rješenjima koja neće rezultirati umanjenjem prava radnika.\n"Tu je i Zakon o zaštiti na radu i on je u parlamentarnoj proceduri. Moram naglasiti da su ti svi zakoni u nekom obliku u parlamentarnoj proceduri. Riječ je i o Zakonu o štrajku, zatim o Zakonu o povezivanju staža, koji mora regulirati socijalnu sferu, odnosno osloboditi firme od socijalne politike da bi se mogli, a kada budu doneseni, realizirati zakoni o privrednim društvima, o registraciji privrednih društava, o inspekcijama. Bitno je spomenuti i Zakon o prekršajima koji treći put 'pada' u Parlamentu FBiH. Penzioneri su za to zainteresirani, a radnici još više, jer je to zakon koji direktno propisuje kaznene odredbe, jer bez tog zakona i Zakon o inspekcijama ne može bit normalno realiziran. Sve dok se zakon o prekršajima ne usvoji mi ćemo imati visoki stepen 'crnog' tržišta rada i neće se potpisivati ugovori o radu", rekao je Bajramović\nOn također ističe da je SSSBiH podržao i set antikoruptivnih zakona koji je predložila Vlada FBiH te je naglasio da su ti zakoni ne samo u interesu Sindikata već i građana, ali prvenstveno Sindikata, "zato što je sve blokirano".\n"Mene je stid kada kažu da je BiH među prvima po korupciji u Evropi ili svijetu, a pogotovo me stid kada kažu da je BiH država među onim s najvećom stopom nezaposlenosti. Razlog za nezaposlenost je upravo ovo prethodno i to se mora riješiti da bismo imali investitore, poštene poslodavce. Mi smo na Ekonomsko-socijalnom vijeću FBiH zajedno s poslodavcima podržali te zakone. Znači nema više velike politike, ko nam ponudi odgovor na pitanja kako stati ukraj korupciji, kako pokrenuti ekonomiju i zapošljavanje, Sindikat će takve političke partije ili pojedince i podržati, ali tu treba napraviti i neku vrstu ugovora, kako bi ukoliko ne ponude adekvatna rješenja bili smijenjeni sa svojih funkcija", kaže Bajramović.\nUkoliko ponovo bude izabran za predsjednika SSSBiH na kongresu koji će biti održan 20. februara, Bajramović će, isitče, i u narednom mandatu zalagati se za sve ono što nije uspio uraditi u sadašnjem mandatu, istaknuvši da bi u rješavanju nekih problema ubuduće mogao imati i sasvim drugačiji pristup.\n"U prvi plan se mora staviti privreda i realni sektor. Treba nastaviti raditi na uvezivanju staža, jer to je osnovno egzistencijalno pitanje za čovjeka, da može otići u penziju, ovjeriti knjižicu, liječiti se. Ovaj sindikat će, smetalo to nekome ili ne, uporno nastaviti i da se razvija i ima u BiH jednaku ulogu koju imaju sindikati u zemljama EU i mi u tom smislu neprestano radimo sa svojim sindikalnim partnerima iz EU i drugih zemalja", naglasio je.\nSvakako, kako naglašava, u Sindikatu se sve to ne može postići bez jedinstva, odnosno povjerenja i odgovornosti i oni koji ne budu imali odgovornost i budu izbjegavali to bit će "eliminirani, jer smetaju za dobre akcije", a to su, veli, u Savezu imali u prethodnom periodu.\n"Nažalost, došlo je vrijeme da moramo podsjetiti sve da shvate da je solidarnost najjača snaga jednog društva i osnova radničkog pokreta", kaže Bajramović.\nPo njegovim riječima, neophodno je upornije raditi i na stvaranju ekonomsko-socijalnog vijeća na nivou države i što se tiče Sindikata BiH on tu nije nikakva kočnica.\n"Smatramo da postoje svi uvjeti za formiranje ekonomsko-socijalnog vijeća na nivou BiH i Sindikat tu nije nikakva kočnica, pogotovo nakon preregistracije.To vijeće je neophodno i ono je jedan od uvjeta za ulazak u EU, jer socijalni dijalog na nivou države mora postojati", istakao je.\nKako kaže, u Sindikatu smatraju da je potreban i novi politički iskorak kada su u pitanju koalicije i formiranje vlada.\n"Svjedoci smo bili godinama da pojedine partije pokreću ili prisvajaju razvojno-investicione projekte kroz svoju ulogu u Vladi, a da ih njihovi partneri u vlasti opstruiraju. Time svi gube, a niko ne dobija. To je koncept poguban za BiH i pokazalo se kao politički koncept koji je nanio veliku štetu BiH i nanosit će je i ubuduće ukoliko se ne postigne novi dogovor za koalicijske vlade. Zato smatramo da stranke sebi ne smiju pripisivati projekte,već vlade, te da ih moraju zajedno usaglasiti i zajedno provoditi unutar Vlade kao zajedničke projkte i zajednička postignuća. Samo to može BiH osigurati napredak u situaciji kad svaka članica koalicije može koristiti razvojne projekate za međustranačke obračune i pozicioniranje u javnosti", kaže predsjednik SSSBiH.\nIstiče da posebno štetnim u Sindikatu smatraju takozvani princip raspodjele fotelja u javnim preduzećima i finansijski moćnim institucijama.\n"Tražit ćemo da se buduće koalicije, odnosno vlade, potrude da nađu mehanizam "jednake odgovornosti" za javna preduzeća i institucije, da bi se izbjeglo nepotrebno gubljenje energije na međustranačka optuživanja.Pokazalo se da je ono što je trebalo postati okosnica razvoja i novih radnih mjesta, postalo najveća prepreka za razvoj zbog čega naše društvo danas stagnira u cjelini", rekao je predsjednik SSSBiH Ismet Bajramović u razgovoru za Fenu.\nNovi predsjednik Saveza samostalnih sindikata BiH bit će Selvedin Šatorović ili Redžo Kurić\n13.01.2018. u 15:18\nDržavni sindikalisti traže od premijera Novalića povlačenje Zakona o PIO-u\n26.12.2017. u 11:09\nU ponedjeljak se nastavlja nastava u školama u Tuzli\n09.02.2014. u 09:58\nPogledajte jezivi snimak nuklearnog bombardovanja Nagasakija\n09.02.2014. u 08:54


Jevtić: Uvođenjem ekonomskih mera u odnosima sa Srbijom Aljbin Kurti želi da prekine dijalog GracanicaOnline.Info\n3. avgusta 2021. 2 min read\nKako se približavaju lokalni izbori na Kosovu i Metohiji, retorika albanskih lidera u odnosu na Srbe i Srbiju, postaje sve oštrija. Kosovski premijer Aljbin Kurti nastavlja sa nepoštovanjem do sada postignutih sporazuma, a najavljuje ponovo uvođenje reciprociteta u odnosima sa Srbijom.\nNema promena u stavovima i politici Aljbina Kurtija u odnosu na period kada je bio u opoziciji. Srbi sa Kosova i Metohije za njega skoro i da ne postoje, čak nema ni osude kada su napadnuti, a sporazume sa Srbijom, i briselske, i onaj iz Vašingtona poštuje samo u delu koji mu odgovara.\n“Nema nikakve sumnje da će kao deo njegove predizborne kampanje Aljbin Kurti pristupiti i tom delu nepoštovanja, ne samo Vašingtonskog, nego svega onoga što je u sporazumima postignuto dijalogom, a to je ta pauza u aktivnostima oko priznavanja i članstva u međunarodnim organizacijama. Dakle, on će to sigurno učiniti sa ciljem, ne da zaista Kosovu doprinese da bude bolje, već da njemu lično kao lideru koji nastupa na predstojećim izborima donese što više glasova”, rekao je za naš portal potpredsednik Srpske liste Dalibor Jevtić.\nAktivnosti za nova priznanja takozvane kosovske državnosti i članstvo u međunarodnim organizacijama traju i pored moratorijuma na koji se Priština obavezala, a ponovo se najavljuje i reciprocitet u odnosima sa Srbijom.\n“Reciprocitet sa Srbijom nije osveta, to je zdrav princip između dve država koje će biti jednake. Nije reciprocitet da se postave prepreke, već da se one uklone. Želimo da to uspostavimo, kako se više ne bi ukidalo. Poslednji put kada smo to uradili, sve je krenulo dobro, a onda kada je reciprocitet ukinut, postalo nam je još gore. Zbog toga ćemo to sada učiniti kada se dobro pripremimo”, kazao je Aljbin Kurti, tokom jučerašnje sednice Skupštine na kojoj se raspravljalo o 100 dana rada Vlade Kosova.\nBez obzira na pozive iz Amerike i Evropske unije, da se ne povlače potezi koji štete dijalogu i srpsko albanskim odnosima, Kurti ne odustaje.\n“Ja nemam nikakvu sumnju da će premijer Kosova pristupiti jednoj takvoj odluci, uzimajući u obzir činjenicu da se približavaju lokalni izbori, uzimajući u obzir činjenicu da on teži ka tome da se dijalog prekine, dakle on traži načina da se to uradi, a jedan način je uvođenje tih ekonomskih mera i svakako da će to u dugoročnom smislu naneti štetu i odnosima Srba i Albanaca na ovim prostorima, ali naneće prevenstveno štetu svim građanima i to je nešto što je nedvosmisleno”, dodao je Jevtić.\nNa najavu uvođenja reciprociteta u odnosima sa Srbijom, iz Beograda poručuju da imaju spreman, jasan i konkretan odgovor, kojim će zaštiti i državne i interese Srba na Kosovu i Metohiji.\nTags: Aljbin Kurti Dalibor Jevtić Kurti želi da prekine dijalog Lokalni izbori Uvođenjem ekonomskih mera\nPrevious Petar Petković: Pretnjama o uvođenju reciprociteta, Kurti urušava dijalog\nNext Slovenija nudi podršku Kosovu za članstvo u NATO-u i EU\n20. septembra 2021., 06:12


Kula prekrivena plodonosnim biljkama - Gradjevinarstvo.rs\n23.03.2018. | Adam Williams |\nVincent Callebaut Architectures je nedavno predstavio novi projekat koji se odnosi na izgradnju kule mešovite namene pod nazivom „Arboricole“. Planirano je da se gradi u gradu Anže u zapadnoj Francuskoj. Ovu kulu će karakterisati pored uobičajenog kombinovanja zelenila i održive tehnologije po kome je Callebaut prepoznatljiv, i proizvodnja voća i povrća za njene stanovnike.\nSlika 1. „Arboricole“ (foto: Vincent Callebaut Architectures)\n„Arboricole“ će biti visine 35 metara i obuhvataće ukupnu površinu od 9.400 kvadratnih metara u okviru kojih će se nalaziti 50 stanova, hotel, koncertna dvorana, prostorije za umetnike, kancelarijski prostor i restoran na krovu.\nSlika 2. „Arboricole“ (foto: Vincent Callebaut Architectures)\nZakrivljena fasada omogućiće da balkoni budu prostrani i prekriveni zelenilom. Callebaut predviđa oko 20.000 višegodišnjih biljaka, grmlja i drveća, uključujući i one koji daju jestive plodove (voće i povrće). Stanari bi tada bili u mogućnosti da „uberu“ hranu direktno iz „bašte“.\nSlika 3. „Arboricole“ (foto: Vincent Callebaut Architectures)\nNeke od najistaknutijih održivih tehnologija planirane za projekat uključuju geotermalni sistem grejanja i solarnu energiju. „Arboricole“ bi takođe uključivao i sistem za sakupljanje kišnice koji bi mogao da hrani biljke i neku vrstu generatora biomase, kao i odličnu izolaciju. Kula će biti izgrađena korišćenjem održivih građevinskih materijala.\nSlika 4. „Arboricole“ (foto: Vincent Callebaut Architectures)\n„Arboricole“ je projektovan za konkurs u oblasti arhitekture, i kako nije pobedio, verovatno će ostati samo idejno rešenje na papiru. Međutim, kule sa zelenim pokrivačem u ovom trenutku su sve popularnije.\nSlika 5. „Arboricole“ (foto: Vincent Callebaut Architectures)\nShodno tome, Callebautova zgrada „Agora Garden Tower“ u gradu u Tajpeju sitno odbrojava do završetka, dok Stefano Boeri realizuje projekte vertikane šume širom sveta, uključujući „Trudo Vertical Forest“ i „Forêt Blanche“ kulu.


Federalni parlamentarci u 2016. nisu radili osam mjeseci, a primili po 4.000 KM\nU entitetu u kojem prosječni zaposlenik ima platu od 849 KM porazna je činjenica da primanja federalnih parlamentaraca iznose oko 4.000 KM.\nJoš poraznije je što su zastupnici i delegati u Parlamentu FBiH redovno primali enormno visoke plate, a da pri tome nisu uopće održavali sjednice niti fizički boravili u prostorijama Parlamenta FBiH.\nDa je politika najbolje plaćeni biznis u BiH pokazuje i Izvještaj o finansijskoj reviziji Parlamenta Federacije BiH koji je uradio Ured za reviziju institucija FBiH. Izvještaj iznosi na vidjelo svu rastrošnost domaćih političara koji se više bave političkom demagogijom nego što rade u interesu građana.\nNaime, Zastupnički dom Parlamenta Federacije BiH nije održavao sjednice u junu, augustu i septembru 2016. godine (tri mjeseca), a Dom naroda Parlamenta FBiH nije zasjedao u periodu od 23. juna 2016. godine do 15. septembra 2016. godine, niti u periodu od 15. septembra 2016. godine pa sve do 5. decembra prošle godine (pet mjeseci). U prijevodu to znači da Parlament FBiH prošle godine nije radio osam mjeseci.\nU Izvještaju Ureda za reviziju institucija FBiH koji se odnosi na Zastupnički dom Parlamenta FBiH stoji da se zakonski osnovna plata u ovom organu zakonodavne vlasti obračunava i iskazuje mjesečno za puno radno vrijeme, prema radnom mjestu i odgovarajućem platnom razredu.\nIpak, revizijom je utvrđeno da profesionalni zastupnici ne obavljaju radne poslove i zadatke u poslovnim prostorijama Parlamenta FBiH te da se shodno tome ne vode evidencije prisustva na poslu, koje su temelj za obračun naknada plata, kao i ostalih naknada koje nemaju karakter plata (topli obrok, regres, odvojeni život).\nOni napominju da Zastupnički dom Parlamenta FBiH nije održavao sjednice u junu, augustu i septembru 2016. godine. Jedan od zastupnika u Zastupničkom domu potvrdio nam je da su u ovom periodu federalni parlamentarci redovno dobijali plate.\nInače, riječ je o blokadi rada zakonodavne vlasti zbog problema političke prirode na relaciji SDA-HDZ BiH.\nPored plate, izabrani dužnosnici (profesionalci i neprofesionalci) imaju pravo na stalno mjesečno novčano primanje (paušal) na ime povećanih materijalnih troškova u obavljanju poslova. Plata federalnih zastupnika u prosjeku iznosi 2.400 KM na koju se dodaju naknade za odvojeni život, topli obrok, paušal, rad u komisijama i slično što u konačnici iznosi skoro pa 4.000 KM.\nTopli obrok plaćen čak i kad nisu u Parlamentu FBiH\nEnormno visoka primanja nisu motivisala federalne parlamentarce da prisustvuju sjednicama radnih tijela jer su vjerovatno i sami svjesni da će naknadu dobiti bez obzira da li se pojavili ili ne na sjednici.\n"Vezano za prisustvovanje sjednicama radnih tijela Zastupničkog doma, konstatiramo da nije poštovana Odluka Administrativne komisije, kojom je ista zadužila predsjednike svih radnih tijela Zastupničkog doma da svakog mjeseca u Službu računovodstva dostavljaju evidencije prisustva sjednicama radnih tijela, jer se iste nisu dostavljale svakog mjeseca", piše u Izvještaju Ureda za reviziju FBiH.\nInače, izdaci za neto plate profesionalnih zastupnika iskazani su u iznosu od 2.822.320 KM i iste se obračunavaju i isplaćuju na temelju Zakona o platama i naknadama u organima vlasti FBiH i Odluke Administrativne komisije o ostvarivanju prava na platu, naknadu plate i druga materijalna prava izabranih dužnosnika i savjetnika i nekih prava državnih službenika u Zastupničkom domu.\nU okviru izdataka naknada profesionalnih zastupnika iskazani su: troškovi poslaničkog paušala (neto 627.347 KM), troškovi toplog obroka (159.049 KM), troškovi prijevoza u dane vikenda-4 vikenda mjesečno (119.555 KM), naknada za odvojeni život (193.134 KM), naknada za smještaj (64.774 KM) i regres za godišnji odmor (37.246 KM) i otpremnine (85.593 KM).\nIzabrani dužnosnici, nosioci izvršnih funkcija i savjetnici, imaju pravo i na naknadu troškova ishrane (topli obrok) u visini od 1 posto prosječne mjesečne neto plate isplaćene u FBiH prema posljednjem objavljenom statističkom podatku.\nZakon jasno kaže da se ova naknada se neće obračunavati za vrijeme odsutnosti s posla po osnovu službenog puta, bolovanja ili godišnjeg odmora.\nIpak, Ured za reviziju institucija FBiH utvrdio je da se za dane "opravdanog odsustva" nije vršilo umanjenje naknade troškova toplog obroka. To u prijevodu znači da su državnim parlamentarcima građani FBiH plaćali tople obroke i u slobodno vrijeme.\nNestali laptopi i tableti\nUvidom u dokumentaciju utvrđeno je da je jednom članu Zakonodavne-pravne komisije tijekom cijele 2016. godine isplaćivana naknada u ukupnom neto iznosu 3.465 KM, iako on nije prisustvovao sjednicama Komisije.\nZanimljiva je i informacija da je iz knjigovodstvenih evidencija na temelju odluka v.d. sekretara Zastupničkog doma izvršeno isknjižavanje stalnih sredstava i inventara sadašnje vrijednosti 8.834 KM, od čega se na sredstva ustupljena bez naknade (poklonjena) odnosi 2.539 KM.\n"Navedena sredstva su poklonjena na temelju naknadno donesene Odluke v.d. tajnika i odnose se na 7 tableta i 7 laptopa, koja su nabavljena za zastupnike u mandatnom periodu 2010.-2014. godina. Navedena sredstva tijekom vanrednog popisa nisu pronađena, niti su zastupnici bili zaduženi za iste", piše u Izvještaju.\nNišta veću odgovornost nisu pokazali ni delegati u Domu naroda Parlamenta FBiH. Izdaci za neto plate i naknade plata profesionalnih zastupnika (ukupno 47 zastupnika) i 8 savjetnika predsjedavajuće Doma naroda Lidije Bradare iskazani su u iznosu od 1.690.226 KM.\nUvidom u obračun plate za profesionalne zastupnike, revizori su utvrdili da se ne vode evidencije prisustva na poslu, koje su temelj za obračun plate kao i ostalih naknada (topli obrok, regres, odvojeni život), jer profesionalni zastupnici svoje radne poslove i zadatke ne obavljaju u prostorijama Parlamenta FBiH.\nObračun plate na prethodno opisan način vršen je za 47 zastupnika, koji su se opredjelili da svoju dužnost obavljaju profesionalno (od ukupno 54 zastupnika).\nRevizori napominju i da Dom naroda nije održavao sjednice u periodu od 23. juna 2016. godine do 15. septembra 2016. godine, niti u periodu od 15. septembra 2016. godine pa sve do 5. decembra prošle godine.\nNaknade troškova profesionalnih zastupnika uključujući i osam savjetnika predsjedavajuće Doma naroda odnose se na: topli obrok (103.567 KM), regres (22.599 KM), naknadu za odvojeni život od porodice i naknadu za smještaj ukoliko borave izvan mjesta prebivališta na udaljenosti većoj od 70 km (128.665 KM), naknadu za troškove prijevoza u dane vikenda ukoliko ne ostvaruju pravo na naknadu dnevnica i putnih troškova (92.204 KM), pomoći u slučaj smrti, teške bolesti i invalidnosti (5.004 KM) i otpremninu (14.653 KM).\nPored navedenih naknada profesionalni delegati također ostvaruju pravo i na stalno mjesečno novčano primanje-paušal na ime povećanih materijalnih troškova u obavljanju svoje dužnosti. Visina mjesečnog paušala za 2016. godinu iznosila je neto 630 KM, te je ukupno obračunato i isplaćeno 160.398 KM.\nMjesečno primanje profesionalnog zastupnika uključujući osnovnu platu i paušal iznosilo je neto 3.087 KM bez minulog rada.\nZa angažiranje u radnim tijelima profesionalnim zastupnicima isplaćeno je 42.000 KM, te po osnovu naknada dnevnica i putnih troškova 6.435 KM.\nČlanu Komisije za izbor i imenovanja oba doma Parlamenta FBiH imenovanom ispred Doma naroda izvršena je isplata u iznosu od 3.500 KM za deset mjeseci, iako prema prezentiranim zapisnicima u periodu od juna do oktobra 2016. godine nije održana niti jedna sjednica komisije.\nObjavio: Sat, 17/06/2017 - 20:26\nParlament BiH ne smije biti blokiran radi retorike nesposobnih lidera


Britanski profesor pobegao sa 15-godišnjom učenicom u Francusku | Muški magazin – M@N!\nPočetna » M@N! Vesti » Britanski profesor pobegao sa 15-godišnjom učenicom u Francusku\nDžeremi Forest (30), profesor matematike iz Velike Britanije, pobegao je u Francusku sa petnaestogodišnjom učenicom Megan Stamers.\nOn je mesecima na svom Tviteru objavljivao ljubavne poruke. Od januara ga je, od kada je u vezi sa učenicom, mučila dilema da li da pobegne s njom ili ne.\nOsim toga, u porukama je otkrio i kako je njihova veza počela upravo u školi.\n“Doneo sam različite zaključke, od kojih je većina zapravo da mnogo stvari u životu pogrešno shvatimo. Ipak, na kraju dana mogu da se pogledam u ogledalo i da kažem da sam dobar čovek”, napisao je Forest na svom Tviteru.\nProfesor je čak napisao da beži sa njom da se budio go uz nju.\nMegina porodica je užasnuta. Otac je rekao da danima ne zna gde mu je ćerka ni da li je dobro. Porodica samo želi da se Megan sigurno vrati kući i obratili su se medijima i zamolili je da im se javi.\nDžeremi je inače u braku, a njegova supruga Emili (31) na Fejsbuku je nedavno opisala njihovo venčanje. Komšije su medijima kako su se profesor i supruga sve vreme svađali i činiloim se da se ne slažu dobro.\nI škola je, navodno, znala za njihovu vezu. Naime, u februaru su učenici prijavili da su profesor i učenica, prilikom povratka sa školskog izleta u SAD, zajedno sedeli u avionu i držali se za ruke. Međutim, nitko ništa nije preduzeo iako u školi tvrde da je profesor bio pod istragom i da je trebalo da bude suspendovan dan pošto je par pobegao.\nBritanska i francuska policija intenzivno traga za njima, javlja Daily Mail, a medijima je data slika njih dvoje kako ulaze u trajekt za Francusku. Jedan od Meganinih prijatelja primio je SMS poruku od Megan u kojoj je pisalo da je stigla u Francusku.


Jašar otkrio: Ovako je Jelena Karleuša dobila prvi bakšiš! – Tračara\nJašar otkrio: Ovako je Jelena Karleuša dobila prvi bakšiš!\npiše Svet.rs 19. 03. 2021., 09:30\nJašar Ahmedovski je jedna od najvećih zvezda u istoriji domaće muzike, a tokom svih decenija karijere uspeo je da sačuva svoju privatnost od javnosti.\nRetko daje intervjue a i kada to učini ne želi da priča mnogo o privatnim temama. Ipak, u emisiji „Pečat u vremenu“ otvorio je dušu autoru Goranu Jovanoviću i otkrio mnoge dosad nepoznate detalje iz svog života, između ostalog kako je Jeleni Karleuši dao prvi bakšiš.\n„Bio sam veliki prijatelj sa njenom majkom, Divnom Karleušom. Mnogo smo se družili, a živele su na Novom Beogradu tada, ja odem kod njih i kaže mi Divna: „E Jale, sad ćeš da čuješ moju malu kako svira flautu“. Pristanem, onda je ona došla i svirala moju pesmu „Jagnje moje malo“. Stvarno je lepo svirala i ja sam morao da joj dam neke parice da kupi čokoladu. Meni je drago da je Jelena uspela u svojoj karijeri, jer je znam još od kada je bila mala devojčica,“ rekao je Jašar.\nU emisiji koja već izaziva ogromnu pažnju javnosti folk zvezda otkriva i kakve probleme je imao tokom služenja vojske, bolu povodom gubitka brata Ipčeta, kolika je nepravda naneta Vidi Pavlović, ko su mu jedini prijatelji sa javne scene kao i mnogo drugih zanimljivosti iz privatnog života i karijere.\nOvaj iskreni razgovor gledaoci televizije „Toxic folk“ ekskluzivno će moći da pogledaju u četvrtak, 18.3. u 20 sati kao i reprizno u nedelju 21.3. u 11 sati.\nSama emisija izazvala je ogromnu pažnju i zbog špice koju je autor emisije sam otpevao, a pesma „Imali smo bašču šljiva“ koja je lajtmotiv sezone već ima i zavidan broj pregleda na jutjubu.\njašar ahmedovskijelena karleuša\nPrethodna vest Ovo je tajna Balaševićevog testamenta\nNaredna vest Poznata manekenka ruši brak Novaku Đokoviću!


Srebrenik: Konkurs u javnoj ustanovi načelnik saznao od medija i građana » pressing.ba\nSrebrenik: Konkurs u javnoj ustanovi načelnik saznao od medija i građana\nDa su konkursi u javnim ustanovama i preduzećima postali puka formalnost, najbolje ilustrije primjer iz Srebrenika!\n07.12.2017 u 09:20\nNa adresu naše redakcije dobili smo pismo u kojem nas građani upozorovaju na Konkurs u Javnoj ustanovi Centar za socijalni rad Srebrenik, za kojeg se kaže da je samo formalan i da se unaprijed zna za koga je raspisan.\n- Konkurs je raspisan samo formalno. Šta treba više reći kad se zna da je predsjednik Upravnog odbora u sukobu interesa jer je direktor jedne javne ustanove u Srebreniku. Također, članovi komisije za prijem koji obavljaju intervju i koji boduju kandidate su članovi porodice vodećih ljudi Opštinskog odbora SDA (supruga jednog potpredsjednika OO SDA i snaha drugog potpredsjednika OO SDA zaposlena u Opštini Srebrenik). A, posao treba da dobije također supruga Opštinskog vijećnika koji su na zadnjoj sjednici Opštinskog vijeća sebi povećali paušale. I mi se pitamo zašto ljudi preziru vlast, zašto mladi odlaze iz ove države i zašto mjesta ovdje ima samo za podobne. U suštini, jedni treba da imaju u kući primanja po 3.000 KM dok drugi nemaju ni minimalac, kaže se u pismu jednog građanina opštine Srebrenik.\nSpomenuti Konkurs je raspisan u mostarskom "Dnevnom listu" koji u Srebrenik dolazi u jednom ili dva primjerka, a koji je poznat po tome da ga koriste javne ustanove i preduzeća kada raspisuju konkurse na koje treba da se javi podobna osoba, jer uopšte nije čitan medij na prostoru TK.\nNa upit načelniku Opštine Nihadu Omeroviću da prokomentariše ovaj Konkurs, dobili smo dopis u kojem se načelnik obraća direktoru i predsjedniku Upravnog odbora ove Javne ustanove, gdje ih opominje da su po zakonu dužni da upoznaju načelnika Opštine o javnim konkursima jer je Opština osnivač ove javne ustanove.\nOmerović direktoricu i predjsednika Upravnog odbora upozorava na netransparentnost i eventualni nepotizam, kao i mogućnost pokretanja istrage u Tužilaštvu i otvaranju sudskih procesa zbog zloupotrebe službenih položaja. U istom dopisu, načelnik poziva direktoricu i predsjednika na poništavanje ovog Konkursa.\nHoće li direktorica i predsjednik UO uvažiti načelnikove sugestije ili će ovaj slučaj doći do Tužilaštva, bit će poznato u narednim danima.


AKCIJA U MAJDANPEKU: Šetao parkom i nosio DVA PIŠTOLJA, našli mu 12 metaka! | Crna hronika\nAKCIJA U MAJDANPEKU: Šetao parkom i nosio DVA PIŠTOLJA, našli mu 12 metaka! | Mondo Portal\nAKCIJA U MAJDANPEKU: Šetao parkom i nosio DVA PIŠTOLJA, našli mu 12 metaka! 0 Podeli Podeli na facebook Podeli na twitter Podeli na viber Pošalji na mail\nAutor Tamara Jovanović 18.11.2020. / 14:16\nPolicija je u Majdanpeku uhapsila V. I. (43) iz tog mesta kod koga je pronašla dva pištolja i 12 metaka, saopšteno je iz Policijske uprave Bor.\nPolicija je, kako se navodi, osumnjičenog zatekla u parku i kod njega pronašla oružje i municiju.\nmajdanpek policija hapšenje pištolj\nUpravo gledate DODIK NA PROSLAVI PORUČIO: Istorijski cilj je samostalna i slobodna Republika Srpska! 3 Info video Pre 24 min Predsedavajući i srpski član Predsedništva BiH Milorad Dodik izjavio je večeras da Republika Srpska nije poklonjena,...


Fakultet dramskih umjetnosti, 05.12.2020\n/ FAKULTET DRAMSKIH UMJETNOSTI /VIJESTI /DEKAN JAŠAROVIĆ: PANDEMIJA PODARILA NOVE FORME I IZRAZE U KREATIVNOM RADU STUDENATA FAKULTETA DRAMSKIH UMJETNOSTI\nDekan Fakulteta dramskih umjetnosti Univerziteta Crne Gore doc. dr Edin Jašarović u osvrtu na 2020. godinu, koja je na izmaku, kaže da je protekla u svjetlu usaglašavanja nastavnih planova i programa sa aktuelnom pandemijskom situacijom, počev od prvog talasa Korone, kada se pratila i koordinirala nastava u skladu sa dnevnim saopštenjima Nacionalnog koorcinacionog tijela.\nUCG: Izazovi sa kojima su se suočavali studenti i nastavni kadar Fakulteta dramskih umjet nosti početkom pandemije, u martu, traju i danas...\nDEKAN JAŠAROVIĆ: Sa tim izazovima suočavamo se i na isteku ove godine, tako što se u opciji tzv. „kombinovanog“ modela nastave, trudimo da realizujemo sve aspekte nastave i praktičnih vježbi, kao i rad na projektima, odnosno ispitnim radovima.\nMeđutim, ova opcija može se koristiti povremeno i u relaciji sa procijenjenim potrebama za ispunjavanje obaveza studenata od strane predavača i saradnika. Tada se grupe moraju i fizički dijeliti i praviti dodatni rasporedi kako bi i pored prostorne ograničenosti, ipak svi studenti realizovali vježbe.\nOvo, takođe znači i podrazumijeva veći stepen koordinacije, te sveukupno veće angažovanje i studenata i profesora imajući u vidu i sam prevalentni karakter dramskih i audio-vizuelnih umjetnosti koje su prevashodno prostorno-vremenska, te mizanscenska umjetnost. Kada ovo kažem ne mislim samo na studijski program Gluma, već i na sve ostale studijske programe, poput pozorišne i filmske režije.\nDEKAN JAŠAROVIĆ: Da bismo pravilno procijenili uspjeh ili sve moguće probleme nastave u vremenu online komunikacije, možda bi interesantno bilo zamisliti, pandemijske okolnosti o kojima govorimo, u slučaju potpunog izostanka interneta. U takvim okolnostima bili bismo isključivo osuđeni na tradicionalne vidove komunikacije, te na taj način u potpunosti uskraćeni za većinu onih sadržaja koji sada već čine nezaobilazan dio i formalnog i neformalnog obrazovanja studenata na našem Fakultetu. Međutim, kako je online komunikacija i upotreba savremenih tehnologija u velikom dijelu predstavlja i sadržajni dio naših nastavnih kurikuluma, na Fakultetu dramskih umjetnosti uspjeli smo i tokom ovog semestra da „osvojimo“ neke nove virtuelne prostore učenja i savladavanja gradiva. Tako smo po prvi put realizovali u potpunosti online predstavu studenata koje će postati sastavni dio repertoara u Zetskom domu. Na ovaj način postaje jasno kako je i dosadašnja praksa u umjetničkom obrazovanju mogla da tranzitira do nekih potencijalno novih formi i izraza, te da postane relevantna i izvan fizičkog prostora učionice. U takvim okolnostima, angažovanje predmetnih profesora zadobija još značajniju i važniju ulogu samom činjenicom da interakcija postaje fokusiranija, intenzivnija i kontrolisana i kao takva iznad početnih očekivanja.\nUCG: Koliko su projekti u sferi umjetnosti mogli biti ostvareni u skladu sa planiranim?\nDEKAN JAŠAROVIĆ: Imajući u vidu da su i studenti i profesori već prefolmulisali veliki broj ispitnih zadataka, ispitnih projekata i aktivnosti, te ih kao takve prilagodili novim uslovima, velika većina njih se i dalje realizuje u online, ali i fizičkim uslovima. Uvažavajući činjenicu da naše projektne aktivnosti u velikoj mjeri predstvaljaju dio socio-kulturnog lanca savremene umjetničke prakse i rada naših nastavnih baza, jedan dio projektnih aktivnosti je u potpunosti morao biti obustvaljen, zbog realnih okolnosti zabrane kretanja. Na drugoj strani, ovo je značilo, takođe i preispitivanje potencijalno novih vidova saradnje i stvaranja novih uslova za realizaciju projekata, što ne mora nužno da znači i njihovo potpuno ukidanje. U tom pravcu, možemo zaključiti, da veliki dio onoga što studenti i profesori inače rade ili pripremaju tokom nastave se u izvjesnom smislu opet nađe na internetu ili na nakom drugoj platformi savremenih medija. Međutim, problem nastaje u okvirima tradicionalnih medija kakvo je na primjer pozorište ili film kada je za pravu interakciju i opipljive rezultate studenata zaista neophodna i fizička interakcija. Ovdje treba, zaista napomenuti da online nastava ne sadrži sve neophodne komponente za uspješnu procjenu rezultata ili sagledavanje etapnog napredovanja studenata, te je ona u izvjesnom smislu ipak ograničavajuća, kako za studenta tako i za profesora. Ovo se možda najbolje očituje na Fakultetu dramskih umjetnosti gdje je zaista neophodno angažovati sav kapacitet domišljatosti i mašte akademskog osoblja kako bi se aktuelna situacija sa Korona virusom u velikoj mjeri apsorbovala ili makar donekle suspendovala.\nUCG: S obzirom na to da ste na početku svog mandata, koje aktivnosti su posebno obilježile ovu godinu?\nDEKAN JAŠAROVIĆ: Shodno okolnostima da smo u proteklom vremenu, ali i sada kada se nastava održava u potpunosti online, najviše pažnje posvetili infrastrukturnom, prostornom i tehničkom opremanju i sanaciji radnih prostora na Fakultetu, gajimo uvjerenje da ćemo nastavak studijske 2020/21.g. dočekati spremniji i u jednom potpuno novom ambijentu. U tom pravcu želim istaći da smo za kratko vrijeme uspjeli da rekonstruišemo i prenamijenimo baletsku salu u multifunkcionalni prostor za prikazivanje i projekcije filmova, da smo u međuvremenu u potpunosti opremili i dobili novu prostoriju za zajednički boravak naših profesora i sastanke Vijeća i prostorije dekanata, da smo dodatno tehnički opremili vježbaonice za studijski program Gluma i Film i mediji, te da smo u kratkom vremenu u potpunosti obnovili i opremili zajednički holski prostor za boravak studenata, kao i izvršili pripremu za izgradnju tzv. „gluve sobe“ za potrebe audio snimanja i tonske režije, prostorija za boravak profesora studijskog programa Gluma, izvršili inventarnu rekonstrukciju tri kancelarijska prostora, presložili arhive računovodstva, studentske službe i pravne službe, kao i da vršimo pripremne radnje za otvaranje zajedničke „ljetnje terase“ za potrebe nastavnog osoblja, administracije i studenata. U protekloj godini vršili smo niz veoma kompleksnih sanacija krova, spoljnih fasadnih i unurašnjih zidova, izmjenu elektro instalacija i termotehnike radi uspostavljanja većeg stepena energetske efikasnosti, te rekonstruisali i uspostavili optički protokol „zoniranog“ interneta za potrebe administracije i studenata.\nU protekloj godini, moram, takođe istaći veoma važnu i vrijednu donaciju koju nam je obezbijedio Univerzitet Crne Gore u vidu snimajuće opreme sa pratećim elementima koji će dodatno poboljšati uslove i rad studenata prilikom realizacije praktičkih zadataka na studijskom programu Film i mediji. Kada govorimo o važnim događajima u toku protekle godine, ne smijemo zaboraviti i tri pozorišne premijere u kojima je Fakultet dramskih umjetnosti uz pomoć Ministarstva kulture bio koproducent i to sa: JU Gradskim pozorištem iz Podgorice, Zetskim domom sa Cetinja i Centrom za kulturu Tivat, kao i mnogobrojne druge međunarodne aktivnosti naših profesora u oblasti umjetničkih i stručnih istraživanja, izdavaštva, filma, pozorišta i medija.\nUCG: Imajući u vidu aktuelnu situaciju, koliko je fakultet bio u mogućnosti\nda radi i doprinese internacionalizaciji na Univerzitetu Crne Gore?\nDEKAN JAŠAROVIĆ: Imajući u vidu da je aktuelna situacija najviše doprinijela obustavljanju već započetih međunarodnih projekata i aktivnosti, smatram da je ovaj segment rada Fakulteta pretrpio najveći obim turbulancija i štete neposredno izazvan aktuelnom Korona krizom, te da je direktno pogođen u smislu smanjenja mobilnosti studenata i nastavnog osoblja.\nNa drugoj strani, moram istaći aktivnosti konzorcijuma koji smo formirali na Fakultetu povodom učestvovanja na još jednom važnom projektu COST Akcije, u koji smo skorije uključeni, a koja se tiče uspostavljanja globalne asocijacije obrazovnih ustanova i agencija koje se bave metastatističkim i objedinjenim bazama podataka u dramskim i izvođačkim umjetnostima.\nMeđutim, ono našta smo posebno ponosni u smislu doprinosa internacionalizaciji je nastavak saradnje sa Fondacijom Konrad Audenauer sa kojom smo nedavno realizaovali veoma uspješnu i zajedničku konferenciju „Moć kulture“, koja se bavila problemima i pitanjima političkog teatra u regionu.\nOčekivanja su prevashodno vezana i usmjerena prema održnju kvaliteta nastave i ishoda učenja, što nas opet vraća na početak ovog razgovora. Kada ovo kažem, ne treba smetnuti s uma već generisani obim socio-psihološkog pritiska na naše akademsko osoblje, ali i studente, kojem je teško odololjeti u produženom trajanju pandemijskih uslova rada, kojima se ne nazire kraj. Zato smatram i apelujem, da u ovim uslovima svi moramo imati i više strpljenja i razumijevanja, te u skladu sa tim i vršiti korekciju plana, ali i sopstvenih očekivanja.\nU takvom horizontu očekivanja, smatram da ćemo u i 2021. g. uspjeti da realizujemo i nastavimo već započete aktivnosti koje su zacrtane Strategijom razvoja Univerziteta Crne Gore, ali i naše univerzitetske jedinice i da na taj način najbolje odgovorimo izazovima sa kojima se danas susrećemo. Imajući u vidu naučene lakcije iz prethodnog perioda, smatram da ćemo u 2021. g. uspjeti da dodatno ojačamo naše akademske kapicitete, te da obezbijedimo veći kvalitet studiranja za naše studente, ali i da odgovorimo jednom već sada vidljivom trendu. A taj se trend upravo sada ogleda u povećanom i obnovljenom stepenu interesovanju kandidata za umjetničko obrazovanje u oblasti dramskih i audio-vizuelnih umjetnosti kojem svjedočimo ove godine.


Kenan Jusović Archives - PPmedia\nPrijepoljska firma Es Komerc idućeg meseca kreće sa preradom voća i povrća u svom proizvodnom pogonu u Brodarevu. Tim povodom minulog vikenda organizovala je manifestaciju „Dani polja“ sa ciljem da okupi povrtare u koperantsku proizvodnju i da im prestavi sve ono što će se proizvoditi u pogonu u Brodarevu. Na manifestaciji su bili prisutni i […]\nadminpp033 Нема коментара 17 априла, 2018 11:20 am\nEdukacijom malinara do kvalitetnijeg roda\nOpština Prijepolje u saradnji sa Udruženjem poljoprivrednih proizvođača Lim Natura organizovali su predavanje na temu uzgoja maline, prihrani i zaštiti od štetočina. Prijepoljski malinari na ovom seminaru imali su priliku da čuju sve o izazovima u produkciji maline kultivara vilamet i miker. Seminaru malinara održanom u prijepoljskom Domu kulture prisustvovalo je oko 400 poljoprivrednika koji […]\nadminpp033 Нема коментара 22 фебруара, 2016 2:13 pm


Glavne uloge: Richard Berry, Emma De Caunes, Hippolyte Girardot\nOva krimi drama, mešavina raznih žanrova, prati neumornog, posvećenog i marljivog pariskog policajca, Erika Lanestera. Lanester ne samo da istražuje kompleksne i zahtevne slučajeve koji ove policajce drže prekovremeno na poslu, nego je spreman da kopa dublje u veze, psihologiju i lične traume vođa tima.\nU režiji Franka Mankusoa, Lanester je serija koja zadovoljava izuzetno visoke standarde produkcije, baveći se sa raznim pitanjima od serijskih ubistava, tajnih života do socijalnih problema poput anoreksije. U svakoj epizodi, glavni glumac, Erik Lanester, se suočava sa ličnim demonima, ali uspeva da reši svaki dobijeni slučaj uz neočekivanu pomoć od prijateljski nastrojene taksistkinje.\nSerija je adaptacija romana Fransoe Žerana, o radu komandanta Lanestera, izmišljenog detektiva.\nOva uzbudljiva krimi drama je naišla na izuzetnu gledanost u Francuskoj, dostignuvši 4.2 miliona gledalaca tokom premijernog prikazivanja, što je ukupno 16,9% udela tržišta.


Uskoro novi emotikoni jer…ljudi su različiti\nHome » Novosti » Uskoro novi emotikoni jer…ljudi su različiti\nEmotikoni, ti mali ekspresivni crteži koji se koriste u imejlovima i SMS porukama, trebalo bi da od iduće godine budu daleko raznovrsniji kako bi što bolje izrazili raznolikost ljudskog lica, saopštio je svetski konzorcijum Unicode koji utvrđuje računarski i industrijski standard za konsistentno kodiranje, reprezentaciju i manipulaciju teksta.\n“Ljudi širom sveta žele emotikone koji verodostojnije izražavaju ljudsku raznolikost, posebno kada je reč o boji kože”, ističe se u dokumentu u kom je iznet ovaj predlog, a koji su objavili Mark Dejvis (Google) i Piter Edberg (Apple). Izmene, koje tek treba da dobiju zeleno svetlo Unicode-a, mogle bi da u primenu uđu sredinom 2015.\nEmotikoni su se najpre pojavili u Japanu, ali su ubrzo prihvaćeni širom sveta. Sadrže čitav niz slika (srca u raznim bojama, cveće, životinje, prevozna sredstva, prehrambene namirnice, itd), kao i širok spektar osećanja zasnovanim na smajliju.\n“Naravno da osim boje kože postoje i mnogi drugi elementi koji upućuju na raznolikost ljudskog izgleda: boja kose, različita kosmatost, različite siluete, različite kape, naočari, itd”, napominju pobornici ove “evolucije” emotikona.